qundao/data-zh-poetry huggingface dataset:
风雨忆瀼西
作者：易恒
朝代：明
体裁：七言律诗

故园十亩瞰林塘，花竹阴阴覆小堂。好友肯来唯一二，老夫不出是寻常。白鱼寒鲙槎头雪，朱橘秋尝屋角霜。雨雨风风归未得，空劳飞梦绕沧浪。
鹿城隐居（卢熊所居）
作者：易恒
朝代：明

避俗庞公隐鹿门，鹿城静亦绝尘喧。钓缘水北菰蒲渚，窗俯江南桑柘村。书蠹字残翻汗简，石鱼铭古刻洼尊。地偏舟楫稀来往，独有烟潮到岸痕。
仙塔奇踪
作者：易昌第
朝代：明

塔有仙名迹不群，玉砂瑶草共氤氲。人因新系临初地，衣拂残烟逐旧云。树色九连低莫辨，岚光数岫邈难分。祥风淑气诸天外，开辟龚黄下界闻。
南楼野眺
作者：易昌第
朝代：明

迎薰画阁与云连，侧目东流百谷川。曲直田成千里照，高低屋接万家烟。黄龙山色侵衣袂，乌石松声奏管弦。自是神君开八极，閒来把酒对青天。
易珉，号丘园懒人。鹤山人。洪武、永乐间人。《鹤山玉桥易氏族谱》有传永乐元旦
作者：易珉
朝代：明

永乐初年气运新，祯祥京国出麒麟。九天旭日山河晓，大地阳和草木春。门换桃符书郁垒，杯传柏叶款元神。头颅斑白无徭役，深感皇恩恤老民。
来仙洞
作者：易统
朝代：明
体裁：七言绝句

携酒来仙洞里游，洞云客与久相留。朱颜醉倚春长在，不信人间有白头。
过安笼箐
作者：易统
朝代：明
体裁：七言律诗

古木绿萝夹道生，清凉雅称往来行。绿阴落地琉璃碎，翠葆摇风鼓吹鸣。屐齿折因逢路险，吟髭创为咏诗成。白云回首亲庭远，啼鸟何堪更怆情。
避地寒食
作者：易翀
朝代：明

插柳才惊寒食逢，弟兄奔走各西东。落花有恨随风舞，芳草无情泣露浓。白发暗添沦落里，青春已过乱离中。寥寥先陇南山外，谁为持觞一扫松。
新正
作者：易舒诰
朝代：明
体裁：七言绝句

乡村令节各匆匆，又是相逢花柳中。不及西泉闲太史，年年破屋领春风。
题画·其一
作者：易舒诰
朝代：明
体裁：七言绝句

细雨蒙蒙树万重，绕村溪路紫苔封。松岩定有幽人住，知在秋山第几峰。
题画·其七
作者：易舒诰
朝代：明
体裁：七言绝句

青山隐隐连天柱，红树层层带夕云。闻有肉芝如股大，不妨同问大茅君。
题画·其三
作者：易舒诰
朝代：明
体裁：七言绝句

纵横篱落茅斋小，委曲江干草树空。一叶孤舟向何处，半帆斜日半帆风。
题画·其二
作者：易舒诰
朝代：明
体裁：七言绝句

摊书草阁林莺啭，隐几茅檐燕羽翻。不为西山有悬瀑，杖藜容易过南原。
题画·其五
作者：易舒诰
朝代：明
体裁：七言绝句

晓起寻春一水遥，夜来中酒未全消。阴崖说有桃花片，一路莺声送过桥。
题画·其六
作者：易舒诰
朝代：明
体裁：七言绝句

清溪夜涨桃花雨，春岸晴多杨柳风。为寄函书下扬子，故人多在石头东。
题画·其四
作者：易舒诰
朝代：明
体裁：七言绝句

骑马看山路转赊，草桥南畔日西斜。倦来且坐溪边石，先遣长须问酒家。
兴陵
作者：易训
朝代：明

白云漠漠覆层峦，独上荒陵掩泪看。抔土未乾人盗去，寝园无主火烧残。回肠暗应猿声断，落日愁添垄色寒。惆怅西郊寒食节，春风谁与荐芳兰。
坡山别业
作者：易训
朝代：明

荒山风味澹，颇惬野人居。素食荐薇蕨，高眠枕道书。絺衣轻夏末，绛叶随晴初。久已辞车躅，门前草懒锄。
海月
作者：易训
朝代：明

海门人坐夜三更，万里潮来月又生。历乱江山还共照，微茫天地渐分明。珠光水荡鱼龙窟，野旷风摇雁鹜声。便欲乘槎穷绝岛，南溟秋望不胜情。
秋夕怀陈四
作者：易训
朝代：明

雨馀山色易黄昏，入望无穷是海云。一院落花才别我，半林新月未逢君。浅深萤影愁中见，断续虫声夜后闻。遥忆空江寥寂甚，陶然应狎白鸥群。
送一公还山
作者：易训
朝代：明

师今何处去，相送出林间。一路随芳草，寻钟归旧山。猿声深涧冷，云影上方閒。后夜如相忆，松门且莫关。
别辰阳士民
作者：易贵
朝代：明
体裁：古风

明时多循良，美化接州郡。惟予拙无如，窃守已逾分。喜兹士民好，敦朴肯我近。深惭教养疏，百一未能尽。引退缘避贤，遮留愧斑龀。人生有本业，努力勤自奋。诗书守儒术，名业可腾振。田畴勤力作，衣食天肯靳。我归亦无事，把卷一农畯。
辞宾筵不赴
作者：易镛
朝代：明

一笑敲门呼病夫，蹒跚两足紫藤扶。朝廷礼教□千古，才德难称此尺书。满径离披十月菊，一盆撩乱秋芙渠。秀才莫记山中事，为报君侯德泽孚。
与湛甘泉叙旧
作者：易龙
朝代：明

昔年灯火味相投，别后而今经几秋。岩下不忘忧国计，作官非是为身谋。百年相对多青眼，千里归来共白头。世事浮沉何必问，樽前诗酒且优悠。
山阴舟中
作者：昙噩
朝代：明
体裁：七言律诗

平明饭罢促高梢，撑出五云门外桥。离越王城一百里，到曹娥渡十分潮。白翻晴雪浪花舞，绿弄晚风蒲叶摇。西北阴沉天欲雨，卧听篷韵学芭蕉。
金山寺
作者：昙噩
朝代：明
体裁：七言律诗

峥嵘两岸市廛开，爱静人寻此处来。水底有天行日月，山中无地著尘埃。塔擎灯影明云杪，船载钟声出浪堆。自信平生有仙骨，好风吹上妙高台。
次韵答慈元恕
作者：昙埙
朝代：明
体裁：七言律诗

茅堂住在清江曲，潇洒浑无俗客过。流水自悬舂药碓，落花闲度煮云窝。不耽玄石三年酒，只赋梁鸿《五噫歌》。退食归来尘事少，旧游回首隔风波。
与费此度论诗
作者：昝宏祖
朝代：明
体裁：五言律诗

论诗何所据，人各有诗肠。但悟十分活，先除一字忙。云烟无鲁莽，花鸟费商量。真意果能得，知希亦不妨。
余吾驿壁
作者：晋王
朝代：明
体裁：七言律诗

承恩重上帝王州，极目邮亭豁远眸。四顾好山如拥戟，一天清露袭征裘。风吹玉树苍龙活，日照金尊紫气浮。回首正堪归宿处，禁城遥在五云头。
桑乾秋涨
作者：晏璧
朝代：明
体裁：七言律诗

八月桑乾秋序平，狂澜百折浪涛惊。天兵移海水欲立，河伯取山宫未成。蛟蜃群趋疑故穴，鶤鹏骞举任前程。几回待渡思舟楫，乱石穿江无限情。
济南七十二泉诗 其一 趵突泉
作者：晏璧
朝代：明
体裁：七言绝句

渴马崖前水满川，江心泉迸蕊珠圆。济南七十泉流乳，趵突洵称第一泉。
济南七十二泉诗 其七 濯缨泉
作者：晏璧
朝代：明
体裁：七言绝句

石罅流泉可濯缨，夐无斧凿自天成。一清应挽银河水，应笑沧浪浪得名。
济南七十二泉诗 其七十 混沙泉
作者：晏璧
朝代：明
体裁：七言绝句

曾闻宰相筑新堤，泉石清佳似瀼西。亦有元戎乘小队，时时问柳到幽栖。
济南七十二泉诗 其七十一 刘氏泉
作者：晏璧
朝代：明
体裁：七言绝句

泉名刘氏果何人，千载风流忆伯伦。天产酿泉清可掬，松花满泛瓮头春。
济南七十二泉诗 其七十二 道士泉
作者：晏璧
朝代：明
体裁：七言绝句

北渚南山酿石涡，寒泉迸涌寺东坡。种桃道士知何处，偏爱灵泉种得多。
济南七十二泉诗 其三 杜康泉
作者：晏璧
朝代：明
体裁：七言绝句

甘泉一派舜祠下，此地千年说杜君。不是重华尝嗜酒，几卮聊藉解南薰。
济南七十二泉诗 其三十 莴苣泉
作者：晏璧
朝代：明
体裁：七言绝句

泉名莴苣一何清，万事咸由清苦成。寤寐不忘冰檗操，菜根咬得见高情。
济南七十二泉诗 其三十一 金沙泉
作者：晏璧
朝代：明
体裁：七言绝句

白龙泉畔有金沙，清水红莲胜若耶。一脉直通云汉路，岂无仙客泛灵槎。
济南七十二泉诗 其三十七 东皋泉
作者：晏璧
朝代：明
体裁：七言绝句

金线南泉折向东，犹如江汉远朝宗。方池半亩源头活，难觅鱼龙变化踪。
济南七十二泉诗 其三十三 灰池泉
作者：晏璧
朝代：明
体裁：七言绝句

黑风翻海撼蓬莱，吹遍昆明几劫灰。欲愬水源穷不尽，流来历下净尘埃。
济南七十二泉诗 其三十九 醴泉
作者：晏璧
朝代：明
体裁：七言绝句

九成曾刻醴泉铭，历下泉如竹叶清。山水之间有真乐，何须留恋醉翁亭。
济南七十二泉诗 其三十二 白花泉
作者：晏璧
朝代：明
体裁：七言绝句

石花流出白花浮，喜傍禅林似虎丘。好悟西来空色意，世间万事等浮沤。
济南七十二泉诗 其三十五 王氏溪亭泉
作者：晏璧
朝代：明
体裁：七言绝句

鱼池西北水涓涓，王氏溪亭尚翼然。溪上槐阴清昼永，凭栏徙倚听鸣蝉。
济南七十二泉诗 其三十八 清水泉
作者：晏璧
朝代：明
体裁：七言绝句

灏气浮空秋水清，水天一色月华明。沧浪孺子高歌处，一濯尘缨得此名。
济南七十二泉诗 其三十六 贤清泉
作者：晏璧
朝代：明
体裁：七言绝句

中州文物重谭城，故以贤清易水名。安得箪瓢颜氏子，秋风来此濯尘缨。
济南七十二泉诗 其三十四 登州泉
作者：晏璧
朝代：明
体裁：七言绝句

登州一脉透谭城，澄澈全无蜃气腥。安得雪堂苏学士，朗吟万竹濯清泠。
济南七十二泉诗 其九 独孤泉
作者：晏璧
朝代：明
体裁：七言绝句

天麻山北水盈渠，山水流传姓独孤。药岭茏葱含紫翠，清流岂受俗尘污。
济南七十二泉诗 其二 金线泉
作者：晏璧
朝代：明
体裁：七言绝句

水纹浮绿影摇金，倒挽银河百尺深。中有锦鳞三十六，碧波荡漾任浮沉。
济南七十二泉诗 其二十 龙门泉
作者：晏璧
朝代：明
体裁：七言绝句

西望龙门海藏通，香泉一脉透齐东。桃花浪煖春三月，鶤化鹏程九万风。
济南七十二泉诗 其二十一 白龙泉
作者：晏璧
朝代：明
体裁：七言绝句

白龙已逐白云飞，鳞甲时时漾绿漪。月白风清天似水，一泓元是化龙池。
济南七十二泉诗 其二十七 柳絮泉
作者：晏璧
朝代：明
体裁：七言绝句

金线池边杨柳青，泉分石窦晓泠泠。东风三月飘香絮，一夜随波化绿萍。
济南七十二泉诗 其二十三 黑龙泉
作者：晏璧
朝代：明
体裁：七言绝句

澄潭万顷碧如油，泉水流来石洞幽。夜半龙归云雾黑，散为膏雨泽齐州。
济南七十二泉诗 其二十九 胡桃泉
作者：晏璧
朝代：明
体裁：七言绝句

胡桃结实昼偏长，树下清泉带露香。曾过武陵溪上路，落花流水逐渔郎。
济南七十二泉诗 其二十二 黑虎泉
作者：晏璧
朝代：明
体裁：七言绝句

石蟠水府色苍苍，深处浑如黑虎藏。半夜朔风吹石裂，一声清啸月无光。
济南七十二泉诗 其二十五 芙蓉泉
作者：晏璧
朝代：明
体裁：七言绝句

㟙华紫翠削芙蓉，山下流泉石涧通。朵朵红妆照清水，秋江寂寞起西风。
济南七十二泉诗 其二十八 柳泉
作者：晏璧
朝代：明
体裁：七言绝句

杏花开遍柳垂丝，柳下清泉漾碧漪。莫折柔条留系马，绿阴深处听黄鹂。
济南七十二泉诗 其二十六 双桃泉
作者：晏璧
朝代：明
体裁：七言绝句

前度刘郎不再来，泉头几见碧桃开。昨宵忽梦三偷客，满泛瑶池阿母杯。
济南七十二泉诗 其二十四 鹿跑泉
作者：晏璧
朝代：明
体裁：七言绝句

泉声清似鹿呦呦，逝者如斯日夜流。灵囿料应非宿昔，蘼芜杜若满沧洲。
济南七十二泉诗 其五 白公泉
作者：晏璧
朝代：明
体裁：七言绝句

白公当日浚清渠，可灌秋田十顷馀。千载齐民沾地利，离离禾黍秀郊墟。
济南七十二泉诗 其五十 浅井泉
作者：晏璧
朝代：明
体裁：七言绝句

齐城浅井不盈尺，一掬能令尘虑消。日暮儿童瓶汲处，芭蕉叶上雨潇潇。
济南七十二泉诗 其五十一 石湾泉
作者：晏璧
朝代：明
体裁：七言绝句

石湾池接槛泉南，涌出清流味更甘。旋汲井花烹石鼎，㟙华秋净暮烟涵。
济南七十二泉诗 其五十七 温泉
作者：晏璧
朝代：明
体裁：七言绝句

太真偏爱浴华清，温润何如历下城。玉韫昆山何借润，不劳薪槱与煎烹。
济南七十二泉诗 其五十三 龙居泉
作者：晏璧
朝代：明
体裁：七言绝句

东望扶桑海岱连，澄潭月冷水涓涓。钓竿一拂珊瑚树，惊起潭心龙夜眠。
济南七十二泉诗 其五十九 都泉
作者：晏璧
朝代：明
体裁：七言绝句

遥望中宫廿里馀，清泉都汇㟙山湖。齐城大旱作霖雨，一滴能苏万物枯。
济南七十二泉诗 其五十二 卧牛泉
作者：晏璧
朝代：明
体裁：七言绝句

昔闻陶墓有牛眠，今见齐州溢井泉。千载历山遗胜迹，秋风禾黍满虞田。
济南七十二泉诗 其五十五 鱼池泉
作者：晏璧
朝代：明
体裁：七言绝句

江家亭畔水涟漪，无数金鳞逐浪吹。只恐桃花春浪暖，龙门一跃化天池。
济南七十二泉诗 其五十八 悬珠泉
作者：晏璧
朝代：明
体裁：七言绝句

泉脉如悬黍米珠，源头活水世间无。洞中恐有骊龙卧，吐出香涎下㟙湖。
济南七十二泉诗 其五十六 知鱼池泉
作者：晏璧
朝代：明
体裁：七言绝句

谭城浅水似濠梁，有客观鱼慕老庄。无饵无钩閒罢钓，倦眠沙草映斜阳。
济南七十二泉诗 其五十四 马跑泉
作者：晏璧
朝代：明
体裁：七言绝句

马蹄踏破迸飞泉，流出齐城浅水边。八骏曾闻驰八极，百年几见海成田。
济南七十二泉诗 其八 甘露泉
作者：晏璧
朝代：明
体裁：七言绝句

盘谷清泉一派长，味甘却似饮天浆。何须沆瀣分仙掌，滴滴斟来透骨凉。
济南七十二泉诗 其六 舜泉
作者：晏璧
朝代：明
体裁：七言绝句

巍巍舜庙历城南，中有清泉味极甘。流出迎祥仙馆去，汪汪千顷碧如蓝。
济南七十二泉诗 其六十 浆水泉
作者：晏璧
朝代：明
体裁：七言绝句

泉流乳窦比琼浆，入口浑疑透骨凉。若作醍醐滋味异，较他马湩更甘香。
济南七十二泉诗 其六十一 白泉
作者：晏璧
朝代：明
体裁：七言绝句

槐庭秋水色泓澄，体孕金天玉雪清。月夜看来疑素练，纤尘不染胜瑶琼。
济南七十二泉诗 其六十七 车泉
作者：晏璧
朝代：明
体裁：七言绝句

汉家闻有七香车，历下车泉夐可嘉。金井辘轳声轧轧，夕阳芳草噪寒鸦。
济南七十二泉诗 其六十三 北煮糠泉
作者：晏璧
朝代：明
体裁：七言绝句

趵突西隅作石棚，泉名糟粕待煎烹。一掬可令尘不染，当年何事玷清名。
济南七十二泉诗 其六十九 灰泉
作者：晏璧
朝代：明
体裁：七言绝句

珍珠西北带烟埃，乱石堆中□翠苔。何日尘襟净蠲涤，源头寻路觅天台。
济南七十二泉诗 其六十二 南煮糠泉
作者：晏璧
朝代：明
体裁：七言绝句

泉通趵突水琳琅，浊世还能扫秕糠。地境清高隔尘土，琪花瑶草四时芳。
济南七十二泉诗 其六十五 熨斗泉
作者：晏璧
朝代：明
体裁：七言绝句

泉如熨斗气温温，龙洞分来第一源。欲识坎离交媾意，请参道德五千言。
济南七十二泉诗 其六十八 悬泉
作者：晏璧
朝代：明
体裁：七言绝句

百尺深泉石上悬，龙归洞口散晴烟。曾从五老观飞瀑，倒挽银河落九天。
济南七十二泉诗 其六十六 染池泉
作者：晏璧
朝代：明
体裁：七言绝句

柳子当年记染溪，别分一派出东齐。忆从濯锦江边过，风漾晴澜五色迷。
济南七十二泉诗 其六十四 望水泉
作者：晏璧
朝代：明
体裁：七言绝句

万竹园中景趣幽，双泉一脉望登州。碧梧百尺栖丹凤，雪浪千堆戏白鸥。
济南七十二泉诗 其十 湛露泉
作者：晏璧
朝代：明
体裁：七言绝句

泉如湛露味甘香，润入三焦齿颊凉。通乐古园饶爽气，厌厌夜饮醉无妨。
济南七十二泉诗 其十一 双女泉
作者：晏璧
朝代：明
体裁：七言绝句

二妃釐降有虞城，城下流泉冽且清。麦垄黍田资润泽，田公击壤乐升平。
济南七十二泉诗 其十七 南珍珠泉
作者：晏璧
朝代：明
体裁：七言绝句

禅林南面有流泉，流出明珠颗颗圆。一脉清泠犹合浦，月明老蚌吐深渊。
济南七十二泉诗 其十三 孝感泉
作者：晏璧
朝代：明
体裁：七言绝句

齐城孝子格天心，井涌清泉冽且深。跃鲤卧冰非好异，流传胜事到于今。
济南七十二泉诗 其十九 南甘露泉
作者：晏璧
朝代：明
体裁：七言绝句

佛顶巍巍青插天，滴来甘露化流泉。南风六月为霖雨，远借恩波溉井田。
济南七十二泉诗 其十二 罗姑泉
作者：晏璧
朝代：明
体裁：七言绝句

阿姑遗迹渺烟萝，赢得流泉尚姓罗。陵谷变迁无限感，至今于越慕曹娥。
济南七十二泉诗 其十五 南漱玉泉
作者：晏璧
朝代：明
体裁：七言绝句

南泉漱玉派匡庐，应是云门瀑布馀。月照波心清可鉴，岂无湘女解琼琚。
济南七十二泉诗 其十八 北珍珠泉
作者：晏璧
朝代：明
体裁：七言绝句

白云楼下水溶溶，滴滴泉珠映日红。渊客泣来无觅处，恐随流水入龙宫。
济南七十二泉诗 其十六 北漱玉泉
作者：晏璧
朝代：明
体裁：七言绝句

泉流北涧瀑飞琼，静日如闻漱玉声。纤手掬来清彻骨，高人宜尔濯尘缨。
济南七十二泉诗 其十四 玉环泉
作者：晏璧
朝代：明
体裁：七言绝句

泉脉盘回似玉环，天留胜地在人间。温泉曾被杨妃辱，故引清流到历山。
济南七十二泉诗 其四 朱公泉
作者：晏璧
朝代：明
体裁：七言绝句

陶公已泛五湖船，尚有芳名寄此泉。萦绕柏乡风日永，济南别有一山川。
济南七十二泉诗 其四十 酒泉
作者：晏璧
朝代：明
体裁：七言绝句

酒星炯炯映青天，地下方知有酒泉。一酌饮来甘若醴，相逢谁是酒中仙。
济南七十二泉诗 其四十一 东蜜脂泉
作者：晏璧
朝代：明
体裁：七言绝句

清泉流出碧涟漪，脉贯东西号蜜脂。说著到头辛苦处，谁知滋味美如饴。
济南七十二泉诗 其四十七 皇华泉
作者：晏璧
朝代：明
体裁：七言绝句

金线池边涌碧泉，皇华使节耀齐川。圣恩浩荡宽如海，散作甘霖遍八埏。
济南七十二泉诗 其四十三 洗钵泉
作者：晏璧
朝代：明
体裁：七言绝句

浅井东边有冽泉，山僧洗钵是何年。泉中流出伊蒲馔，参透三生石上禅。
济南七十二泉诗 其四十九 满井泉
作者：晏璧
朝代：明
体裁：七言绝句

川流不息井泉盈，明秀亭前脉脉清。应是夜来春雨急，水高三尺小池平。
济南七十二泉诗 其四十二 西蜜脂泉
作者：晏璧
朝代：明
体裁：七言绝句

西池泉味比东强，何必天寒割蜜房。莫道脂甘能悦口，试将一饮胜天浆。
济南七十二泉诗 其四十五 散水泉
作者：晏璧
朝代：明
体裁：七言绝句

珠泉东向水萦回，荡漾涟漪去复来。时有濯缨佳客至，方知如鉴濯纤埃。
济南七十二泉诗 其四十八 无忧泉
作者：晏璧
朝代：明
体裁：七言绝句

槛泉西畔漱清流，酌水能消万斛愁。白叟黄童争击壤，春来有事向东畴。
济南七十二泉诗 其四十六 明水泉
作者：晏璧
朝代：明
体裁：七言绝句

清泉一派接银河，宝鉴同明水不波。步绕方池閒顾影，须眉散作百东坡。
济南七十二泉诗 其四十四 香泉
作者：晏璧
朝代：明
体裁：七言绝句

虞帝祠前春草芳，石池漾漾碧泉香。源头活水恩波远，万顷坡田䆉稏黄。
九峰山行二首
作者：晏铎
朝代：明

三径重开书屋，九峰旧隐人家。欲辨武陵春色，溪流泛出桃花。曲径沿流上下，苍苔白石磷磷。落日惟闻啼鸟，空山更少行人。
九峰山行二首·其一
作者：晏铎
朝代：明

三径重开书屋，九峰旧隐人家。欲辨武陵春色，溪流泛出桃花。
九峰山行二首·其二
作者：晏铎
朝代：明

曲径沿流上下，苍苔白石磷磷。落日惟闻啼鸟，空山更少行人。
折杨柳
作者：晏铎
朝代：明

河桥残柳半无枝，多为行人赠别离。羌虏不知萧索尽，月明空向笛中吹。
登黄鹤楼
作者：晏铎
朝代：明

宦游岁月易蹉跎，对景其如感慨何。黄鹤不来仙已去，古楼犹在客重过。青山远戍寒烟积，芳草平洲夕照多。此日独吟伤往事，长江渺渺水空波。
送曾与忠
作者：晏铎
朝代：明

送送临歧路，沧江欲暮时。我怀殊未已，君去独何之？乡国多归梦，天涯少故知。别来明月夜，无那思凄其。
酒肆
作者：晏铎
朝代：明

半幅青帘柳外斜，瓮头春色泛桃花。遥思昔换金龟处，知是长安第几家？
闻笛
作者：晏铎
朝代：明
体裁：七言绝句

河桥杨柳半无枝，多为行人赠别离。羌女不知萧索尽，月明犹向笛中吹。
颂古诗
作者：普慈
朝代：明

每嗟船子惯垂纶，恒泊溪边荻映身。人问不言头自点，恐惊鱼去不应人。
颂古诗
作者：普慈
朝代：明

泪满罗衣酒满卮，一声歌断怨伤离。如今两地心中事，直是瞿昙也不知。风波不动影沉沉，翠色全微碧色深。应是水仙梳洗处，至今青黛镜中心。抛却长竿卷却丝，手携蓑笠献新诗。果然月照池如镜，不是渔人下钓时。雨霁长空荡涤清，远山初出未知名。夜来江上如钩月，时有惊鱼掷浪声。掘沟引水浇蔬圃，插竹为篱护药苗。杨柳如丝风易乱，梅花似雪日难消。
颂古诗·其二
作者：普慈
朝代：明

风波不动影沉沉，翠色全微碧色深。应是水仙梳洗处，至今青黛镜中心。
颂古诗·其五
作者：普慈
朝代：明
体裁：七言绝句

雨霁长空荡涤清，远山初出未知名。夜来江上如钩月，时有惊鱼掷浪声。
颂古诗·其四
作者：普慈
朝代：明

抛却长竿卷却丝，手携蓑笠献新诗。果然月照池如镜，不是渔人下钓时。
题画牛
作者：普慈
朝代：明

林下逍遥饱则眠，何人能似尔安然。因思昔日陶弘景，金作笼头不易牵。
遗诗
作者：普明
朝代：明
体裁：六言诗

生平百拙无能，晦迹青松岩畔。静如磐石泰山，动若轰雷掣电。
寄广川准无则
作者：普泰
朝代：明

白云红树对离情，秋意微茫画不成。吟就新诗书落叶，凭风吹过德州城。
寄杨君谦二首
作者：普泰
朝代：明

都下闻归雁，江东忆故人。高山千里梦，芳草十年春。吟苦先催老，心安却耐贫。吴门他日过，书院许谁邻。吏隐千年远，南峰事竟同。鉴容依石水，熏佩度花风。林霭床头湿，崖泉厨下通。纷纷尘世念，不入此山中。
寄杨君谦二首·其一
作者：普泰
朝代：明

都下闻归雁，江东忆故人。高山千里梦，芳草十年春。吟苦先催老，心安却耐贫。吴门他日过，书院许谁邻。
寄杨君谦二首·其二
作者：普泰
朝代：明

吏隐千年远，南峰事竟同。鉴容依石水，熏佩度花风。林霭床头湿，崖泉厨下通。纷纷尘世念，不入此山中。
怀南山旧居
作者：普泰
朝代：明

我本山中人，却来城市住。一违猿鹤盟，幽思于谁诉。茅舍锁烟霞，苍苔兹石路。欲归归未得，花落春光暮。
悼竹岩处士
作者：普泰
朝代：明

竹阴山色郁葱葱，厌俗编茅向此中。花谢水流人不返，蛛丝空罥半窗风。
春有冬
作者：普泰
朝代：明

于年春有冬，于日朝有夕。漂泊旅亭人，忽尔归来客。堂堂七尺躯，明明梦窟宅。青史数行字，荒丘一片石。人间竟无赖，地下终何益。但图此生容，入穴免逼迫。若知养心术，无欲乃良策。
牡丹
作者：普泰
朝代：明

十年不见此花开，宝地芬芳我独来。坐赏东风诗未就，钟声催上说经台。
秋晴
作者：普泰
朝代：明
体裁：五言律诗

几日豆花雨，兹晨方见晴。寒蝉依树响，秋藓上阶生。山脱云尤翠，池寒日更明。西风催万户，都作捣衣声。
自诫
作者：普泰
朝代：明

眼将䀫就枕，肠觉饥即食。物我陈两间，化毋均埏埴。人唯草一茎，随时恣生息。百年苦无多，矻矻劳心力。龙驹毙良材，翡翠伤羽翼。贤哉塞上翁，心不计得失。
茶盆山先师灵塔
作者：普泰
朝代：明

一出烟霞失所依，重来生死路相违。猊床尚设笼蛛网，风度柴门叶乱飞。
足献吉秋风南北路相别寺门前之句
作者：普泰
朝代：明

身世本如寄，去留俱洒然。秋风南北路，相别寺门前。
过牛头寺
作者：普泰
朝代：明

行过多歧又问歧，云林深处到来迟。寺僧相见不相语，自对斜阳读断碑。
韩亚卿德夫去官还陕
作者：普泰
朝代：明

秋日泊沙湾，君行早晚还。分违无限意，流水不相关。
二泉寺退归听松庵和王学士见寄
作者：普真
朝代：明

泉上归来已一年，万松阴里屋三椽。坐浅白日浑无事，买断清风不费钱。猿堕山崖寻果树，鹤穿林径避茶烟。王猷识我平生意，时寄新诗一两篇。
穷僧
作者：普福
朝代：明
体裁：五言绝句

破衲不掩肘，破瓢不住寺。带月望冢归，和霜藉草睡。
写杏花自题绝句
作者：景卿
朝代：明

晴团红粉护春烟，仿佛江村二月天。记得景卿回首处，一枝斜拂酒楼前。
题自写杏花
作者：景卿
朝代：明
体裁：七言绝句

晴园红粉护春烟，彷佛江村二月天。记得踏青回首处，一枝斜拂酒楼前。
子规
作者：景定
朝代：明
体裁：五言绝句

叫道不如归，不知家何处。春归花乱飞，何事不归去。
噪鹊行
作者：景旸
朝代：明
体裁：古风

鹊鹊复鹊鹊，春明飞向深树落。树边人家怀抱恶，去年征夫从卫霍。边头烽火接回中，羽书昼警清夜同。一自将军度河曲，天山万里风云空。边头战血赤河水，战士磨刀寒落指。天子深坐甘泉宫，回头北顾常拊髀。树头鹊噪如有知，朝来蟢子檐前垂。夫君封侯应有期，凤奁鸾镜当窗移。
送陈户部南使
作者：景旸
朝代：明
体裁：五言律诗

使节乘春色，家园喜便过。草堂寒雨细，江堰晚云多。绿柳临岐折，青骊傍酒歌。仍闻赴吴会，胜事更如何。
秋日过村友
作者：景昂
朝代：明
体裁：七言律诗

老翁家住瀼田西，占断风光花满畦。岩桂香浮秋气早，江枫红映夕阳低。浩歌閒引林间鹤，沈醉能闻午夜鸡。最喜岁丰新酿熟，时邀六逸过潜溪。
七夕
作者：景翩翩
朝代：明

楼前箫史忆吹箫，雁足西风倍寂寥。望断支机应化石，愁填乌鹊未成桥。素毫月冷吟梧叶，纨扇秋回识柳条。姊妹东邻如乞巧，莫教瓜果浪相招。
三月即事
作者：景翩翩
朝代：明

三月春无味，杨花惹晓风。莫行流水岸，片片是残红。
与苏生话别
作者：景翩翩
朝代：明

十日平原酒，三秋江上船。一经摇落后，明月几回圆。月出人未来，月缺人已去。好共借馀辉，相求直至曙。道是愁无极，还教仗醉魔。谁知醒时意，说向醉中多。
与苏生话别·其一
作者：景翩翩
朝代：明

十日平原酒，三秋江上船。一经摇落后，明月几回圆。
与苏生话别·其三
作者：景翩翩
朝代：明

道是愁无极，还教仗醉魔。谁知醒时意，说向醉中多。
与苏生话别·其二
作者：景翩翩
朝代：明

月出人未来，月缺人已去。好共借馀辉，相求直至曙。
五日泛舟得男字
作者：景翩翩
朝代：明

浴罢试冰蚕，重扶碧玉簪。操舟临雒水，作赋吊湘潭。曲误郎应顾，卢回客自酣。此时论黛色，谁复斗宜男。
休洗红
作者：景翩翩
朝代：明

休洗红，洗多红色减。色减无时归，质弱难重染。祗将红泪共流东，褪却无由缀落红。休洗红，洗多渐成故。能无故色殊，番将新色妒。新新故故递相因，莫教浅淡尤它人。
休洗红·其一
作者：景翩翩
朝代：明

休洗红，洗多红色减。色减无时归，质弱难重染。祗将红泪共流东，褪却无由缀落红。
休洗红·其二
作者：景翩翩
朝代：明

休洗红，洗多渐成故。能无故色殊，番将新色妒。新新故故递相因，莫教浅淡尤它人。
写兰
作者：景翩翩
朝代：明

道是深林种，还怜出谷香。不因风力紧，何以度潇湘。
写兰·其二
作者：景翩翩
朝代：明

但吹花信风，莫作妒花雨。我欲采琼枝，换得同心住。
四月一日雨
作者：景翩翩
朝代：明

九十春光已暗过，雕阑花信竟如何。应知雨意和愁约，雨到床头愁亦多。
夜坐
作者：景翩翩
朝代：明

柳底繁阴月易藏，无端寒露泣寒螀。残秋莫坐空堂夜，二十五声点点长。
女儿子
作者：景翩翩
朝代：明

哀猿一声夜未半，峡峡柔肠寸寸断。回川逆折声潺潺，枕边流泪摧朱颜。
女儿子·其一
作者：景翩翩
朝代：明

哀猿一声夜未半，峡峡柔肠寸寸断。
女儿子·其二
作者：景翩翩
朝代：明

回川逆折声潺潺，枕边流泪摧朱颜。
安东平
作者：景翩翩
朝代：明

西风吹衣，北风吹面。郎既相迎，郎心未变。驱车终日，留侬喘息。徐语向郎，郎意毋亟。遗郎尺锦，是侬寸心。十日一线，五日一针。郎心不穷，报以温语。既郎此情，胜多多许。明神在右，明月在天。神愿鉴止，与月长圆。
安东平·其一
作者：景翩翩
朝代：明

西风吹衣，北风吹面。郎既相迎，郎心未变。
安东平·其三
作者：景翩翩
朝代：明

遗郎尺锦，是侬寸心。十日一线，五日一针。
安东平·其二
作者：景翩翩
朝代：明

驱车终日，留侬喘息。徐语向郎，郎意毋亟。
安东平·其五
作者：景翩翩
朝代：明

明神在右，明月在天。神愿鉴止，与月长圆。
安东平·其四
作者：景翩翩
朝代：明

郎心不穷，报以温语。既郎此情，胜多多许。
宿虹桥纪梦
作者：景翩翩
朝代：明

梦镜还堪忆，虹桥的可疑。岂因填鹊至，重与牵牛期。落月穿帷净，凄风入夜悲。无端角枕上，薄命诉蛾眉。
寄情十四韵
作者：景翩翩
朝代：明

握粟詹予美，端蓍竟我欺。前鱼如未弃，下凤故应迟。荏苒惊吹律，凄凉忆履綦。漫餐妃子秀，虚啮舍人饴。懒去初侵鬓，颦回恰到眉。泪痕留琥珀，花胜淡燕支。露遣冰纨冷，风传画角悲。题盘缘伯玉，捣素事班姬。苦海填愁遍，盟山著恨移。秋深仍系帛，日入已栖埘。石阙何能解，刀头尚可期。三缘经曲折，五内几妍媸。尘掩菱花镜，心摇桂叶旗。何妨梁下信，更作有情痴。
寄远
作者：景翩翩
朝代：明

驱车一以疾，相见何迟迟。思君平昔意，不似薄情儿。江上望归棹，君归未有期。试看圆缺月，是侬断肠时。
寄远·其一
作者：景翩翩
朝代：明

驱车一以疾，相见何迟迟。思君平昔意，不似薄情儿。
寄远·其二
作者：景翩翩
朝代：明

江上望归棹，君归未有期。试看圆缺月，是侬断肠时。
寄陈生回文
作者：景翩翩
朝代：明

箫吹静阁晓含情，片片飞花映日晴。寥寂泪痕双对枕，短长歌曲几调筝。桥垂绿柳侵眉淡，榻绕红云拂袖轻。遥望四山青极目，销魂黯处乱啼莺。
小垂手
作者：景翩翩
朝代：明

金罍溢倡酬，媚眼转惊秋。折腰随鹭下，垂手与龙游。夸容未再理，明月在西楼。
忆秦娥
作者：景翩翩
朝代：明

秋萧索，西风一夜吹香阁。吹香阁，挑灯独坐，半垂帘幕。满阶明月梧桐落，满窗凉露吴衫薄。吴衫薄，菱花闲对，鬓云斜掠。
怨辞
作者：景翩翩
朝代：明

岂曰道路长，君怀自阻止。妾心亦车轮，日日万馀里。妾作溪中水，水流不离石。君心杨柳花，随风无定迹。
怨辞·其一
作者：景翩翩
朝代：明

岂曰道路长，君怀自阻止。妾心亦车轮，日日万馀里。
怨辞·其二
作者：景翩翩
朝代：明

妾作溪中水，水流不离石。君心杨柳花，随风无定迹。
晏起
作者：景翩翩
朝代：明

晏起茶香解宿醺，阑干花气午氤氲。侍儿指点湘帘外，若个春山多白云。
桃叶歌
作者：景翩翩
朝代：明

侬自唤桃叶，侬只似桃花。花花容易落，郎去宿谁家？
桃叶歌
作者：景翩翩
朝代：明
体裁：乐府曲辞

侬自唤桃叶，侬貌似桃花。桃花容易落，郎去宿谁家。
泰宁病中
作者：景翩翩
朝代：明

春日颦眉长闭门，东风吹雨倍销魂。不知野外垂丝柳，青入南头第几村。
画眉
作者：景翩翩
朝代：明

莺去春如梦，梅黄雨尚痴。可堪明镜里，独自画蛾眉。
紫兰
作者：景翩翩
朝代：明

碧玉参差簇紫英，当年剩有国香名。风前漫结幽人佩，澧浦春深寄未成。
舟发沙溪
作者：景翩翩
朝代：明

青溪九曲白云乡，溪上行舟款乃长。谁把金丸打野鸭，偏惊几处睡鸳鸯。
襄阳蹋铜蹄
作者：景翩翩
朝代：明

郎自襄阳人，惯饮襄阳酒。未醉向郎言，郎醒应回首。汉水自盈盈，男儿自远征。不知别后梦，底夜到宜城。骏马蹋铜蹄，金羁艳陇西。郎应重意气，妾岂向人啼。
襄阳蹋铜蹄·其一
作者：景翩翩
朝代：明

郎自襄阳人，惯饮襄阳酒。未醉向郎言，郎醒应回首。
襄阳蹋铜蹄·其三
作者：景翩翩
朝代：明

骏马蹋铜蹄，金羁艳陇西。郎应重意气，妾岂向人啼。
襄阳蹋铜蹄·其二
作者：景翩翩
朝代：明

汉水自盈盈，男儿自远征。不知别后梦，底夜到宜城。
解嘲
作者：景翩翩
朝代：明

闺中自昔论红线，侠气纵横频掣电。来作处女君未知，去矣脱兔容谁见。世上徒夸屋是金，明珠换骨不换心。一自临邛罢绿绮，只今千载无知音。
送张孝廉
作者：景翩翩
朝代：明

柳丝细织晓烟青，恻恻春寒长短亭。马度山腰蹄尚懒，湿云如梦未全醒。
采莲曲
作者：景翩翩
朝代：明

十里湖如镜，红莲个个香。大姑先戏水，荡散两鸳鸯。小姑采莲花，莫漫采莲藕。采藕柳丝长，问姑姑知否？
采莲曲·其一
作者：景翩翩
朝代：明

十里湖如镜，红莲个个香。大姑先戏水，荡散两鸳鸯。
采莲曲·其二
作者：景翩翩
朝代：明

小姑采莲花，莫漫采莲藕。采藕柳丝长，问姑姑知否？
野外
作者：景翩翩
朝代：明

晓雨泉争向，春山莺乱啼。流云两三片，移过石桥西。
闺情
作者：景翩翩
朝代：明

飞飞双蛱蝶，底事过邻家。邻家海棠树，春来已见花。忆自折杨柳，长亭赠玉骢。如今杨花白，日日解随风。夜静还未眠，蛩吟遽难歇。无那一片心，说向云间月。窗前六出花，心与寒风折。不是郎归迟，郎处无冰雪。
闺情·其一
作者：景翩翩
朝代：明

飞飞双蛱蝶，底事过邻家。邻家海棠树，春来已见花。
闺情·其三
作者：景翩翩
朝代：明

夜静还未眠，蛩吟遽难歇。无那一片心，说向云间月。
闺情·其二
作者：景翩翩
朝代：明

忆自折杨柳，长亭赠玉骢。如今杨花白，日日解随风。
闺情·其四
作者：景翩翩
朝代：明

窗前六出花，心与寒风折。不是郎归迟，郎处无冰雪。
青楼怨寄郭生
作者：景翩翩
朝代：明

欲歌春望词，谁是知音者？门口木兰舟，常系垂杨下。兀坐掩房栊，捧心讵娇态。闻说金张儿，懒出堂前拜。
青楼怨寄郭生·其一
作者：景翩翩
朝代：明

欲歌春望词，谁是知音者？门口木兰舟，常系垂杨下。
青楼怨寄郭生·其二
作者：景翩翩
朝代：明

兀坐掩房栊，捧心讵娇态。闻说金张儿，懒出堂前拜。
青溪曲
作者：景翩翩
朝代：明

昨自建州来，侨住青溪北。纷纷白皙郎，群趋愿相识。日乘芙蓉车，七贵相尔汝。妾本吴中人，好就吴侬语。石桥横溪水，华月流青天。桥上步罗袜，可是凌波仙。与欢深夜归，小妹调筝歇。并坐结同心，引到楼头月。
青溪曲·其一
作者：景翩翩
朝代：明

昨自建州来，侨住青溪北。纷纷白皙郎，群趋愿相识。
青溪曲·其三
作者：景翩翩
朝代：明

石桥横溪水，华月流青天。桥上步罗袜，可是凌波仙。
青溪曲·其二
作者：景翩翩
朝代：明

日乘芙蓉车，七贵相尔汝。妾本吴中人，好就吴侬语。
青溪曲·其四
作者：景翩翩
朝代：明

与欢深夜归，小妹调筝歇。并坐结同心，引到楼头月。
风雨
作者：景翩翩
朝代：明

风雨滞残春，岂但梨花闷。梦里万重山，叠起江南恨。
飞蓬
作者：景翩翩
朝代：明

飞蓬羞倚合欢床，明月如冰夜欲霜。梦里新翻云髻样，暗尘铺满凤凰箱。
师祖善权元翁和尚忌辰
作者：智及
朝代：明

为爱团圞十亩园，红芳消后绿阴连。杖藜日涉真成趣，野菜时挑不费钱。临济栽松亲夋地，仰山种粟自烧田。祖翁活计谁相委，独立南荣为惘然。
悼楚石和尚诗
作者：智及
朝代：明

潦倒奚翁的骨孙，高年说法屡承恩。麻鞋直上黄金殿，铁锡时敲白下门。烦恼海中垂雨露，虚空背上立乾坤。秋风唱彻无生曲，白牯狸奴亦断魂。圣主从容问鬼神，当机一默重千钧。荼毗直下金门诏，火聚全彰净法身。平地惊翻三世佛，等闲瞎却一城人。大悲愿力知多少，枯木花开别是春。匡床谈笑坐跏趺，遗偈亲书若贯珠。木马夜鸣端的别，西方日出古今无。分身何啻居天界，弘法毋忘在帝都。白发弟兄空老大，刹竿倒却要人扶。
悼楚石和尚诗·其一
作者：智及
朝代：明

潦倒奚翁的骨孙，高年说法屡承恩。麻鞋直上黄金殿，铁锡时敲白下门。烦恼海中垂雨露，虚空背上立乾坤。秋风唱彻无生曲，白牯狸奴亦断魂。
悼楚石和尚诗·其三
作者：智及
朝代：明

匡床谈笑坐跏趺，遗偈亲书若贯珠。木马夜鸣端的别，西方日出古今无。分身何啻居天界，弘法毋忘在帝都。白发弟兄空老大，刹竿倒却要人扶。
悼楚石和尚诗·其二
作者：智及
朝代：明

圣主从容问鬼神，当机一默重千钧。荼毗直下金门诏，火聚全彰净法身。平地惊翻三世佛，等闲瞎却一城人。大悲愿力知多少，枯木花开别是春。
次韵寄开化一元禅师
作者：智及
朝代：明

厌看功臣树色苍，故山端的胜殊方。桑麻原隰连香径，金碧楼台峙宝坊。瀹雪小斋云半榻，贯花新偈入千行。春深四大轻安否，佛祖权衡赖抑扬。
次韵答梦堂法兄
作者：智及
朝代：明

兵戈南北竞喧争，兄弟分违似隔生。瀛海丹山君宴坐，劫灰双径我徒行。只添束篾腰间重，依旧眉毛眼上横。赖有祖翁家活在，不妨日午打三更。
示寿知客
作者：智及
朝代：明
体裁：七言绝句

开先寺里迎宾日，禅智堂前说偈时。客路如天春似海，子规啼断落花枝。
示寿知客
作者：智及
朝代：明

开先寺里迎宾日，禅月堂前索偈时。客路如天春似海，子规啼断落花枝。
答东皋伯远法师
作者：智及
朝代：明

东皋尊者隐郊墟，小小屠苏睹史居。切柏代香朝演法，卷帘进月夜抽书。村园果熟秋霜后，花径苔生宿雨馀。心境两忘诸幻灭，更于何处觅真如。
夏日过雨庵
作者：智旋
朝代：明
体裁：五言律诗

未识西行路，谁知对夕阳。得庵松翳暑，坐石竹分凉。庭有佛花发，池无鱼草长。蝉声齐闹柳，恼乱我诗肠。
警众友
作者：智旭
朝代：明
体裁：五言律诗

翘首菩提路，悠悠几陌阡。应怜小證后，重忆大通前。月指谢缘影，镜像明媸奸。自惭说法鸟，诫尔莫生天。
宿圆通寺
作者：智明
朝代：明
体裁：五言律诗

石耳峰头寺，游筇薄晚过。鸟栖寒树遍，山入乱云多。孤兴凭谁发，清宵起自歌。来朝更何处，前路杳烟萝。
人日感旧
作者：智舷
朝代：明
体裁：古风

去年人日游何处，穆家池馆寒梅树。今年人日劳梦思，穆家池馆非旧时。兀兀颓檐遥倚遍，主人何日还相见。村南村北柳树边，烟条弄影青苔面。竹圃衡门池水寒，嗟君夙昔此盘桓。而今细雨生春草，纵有梅花若个看。
余至黄山时识苍梧先生于带溪今戊午先生六十乃叔存翁乞余诗为赠
作者：智舷
朝代：明
体裁：七言律诗

谓余尝听雪猿啼，心在天都身带溪。千许岁芝如野菜，万馀年鹤似家鸡。曾贻满扇有声画，尽是前人未品题。君道叔痴余亦信，乞余诗挂片帆西。
冬日晨起题庵壁
作者：智舷
朝代：明
体裁：古风

庵前万叶风扫空，欲死不死孤劲松。省曾雷击天忽裂，鳞甲云雨如狞龙。北风萧萧草短枯，云色不动天模糊。地肤龟裂水骨立，冻死冢穴长生狐。僵卧惊起触冷雪，麻衣线粗冰欲折。君不见雪山老子骨如铁。
冬日穆湖村居同蕴辉上人赋
作者：智舷
朝代：明

买得渔蓑与钓纶，天寒日暮水无鳞。浩歌一曲知何处，犬吠芦花不见人。
南庵殷方叔高元雅郁伯承见过
作者：智舷
朝代：明
体裁：古风

野处虽已适，久不闻高咏。刻烛夜何短，含毫晓未竟。微雨原上来，洗我竹林净。荷池涨莫知，松檐溜可听。扁舟勿遽还，出浦风波劲。
唐污甫再过
作者：智舷
朝代：明

越客重过岁五移，鹿田祠下久栖迟。至今贫贱身谁屈，如旧饥寒心自知。远涧竹泉秋后别，孤峰云径晓来思。所嗟咫尺稀相见，君若还山那可期。
夏日南庵诸子见过
作者：智舷
朝代：明

偶然憩南野，高荫欣古木。室中晤言稀，树下坐忘独。枉棹来故人，逗啸看新竹。深林长闭门，丰草高于屋。何物款素心，愿言宵炳烛。野处虽已适，久不闻高咏。炳烛夜何短，含毫晓未竟。凉雨原上来，洗我竹林净。荷池涨莫知，松檐溜可听。小舠勿遽还，出啸风波劲。
夏日南庵诸子见过·其一
作者：智舷
朝代：明

偶然憩南野，高荫欣古木。室中晤言稀，树下坐忘独。枉棹来故人，逗啸看新竹。深林长闭门，丰草高于屋。何物款素心，愿言宵炳烛。
夏日南庵诸子见过·其二
作者：智舷
朝代：明

野处虽已适，久不闻高咏。炳烛夜何短，含毫晓未竟。凉雨原上来，洗我竹林净。荷池涨莫知，松檐溜可听。小舠勿遽还，出啸风波劲。
寄怀黄贞父
作者：智舷
朝代：明
体裁：五言律诗

楼开鹫岭北，门对浙江濆。有地皆高竹，无人尽白云。涧芳秋后摘，灯火佛前分。只此西山里，思君未见君。
寒山访雪谷
作者：智舷
朝代：明
体裁：古风

寒山太湖东，二月雪埋坞。时有天耳师，巢居类巢父。春秋未半百，气骨自高古。清泉冻连底，蹲石怒狮虎。此中除梅花，无物入岩户。
寒山访雪谷师
作者：智舷
朝代：明

寒山太湖东，六月雪埋坞。时有天耳师，巢居类巢父。春秋末半百，气骨自高古。清泉冻连底，蹲石怒狮虎。此中除梅花，无物入岩户。
寻梅
作者：智舷
朝代：明
体裁：七言律诗

�绊芒鞋踏冻沙，樵村鱼坞竟忘赊。忽闻香处溪犹隔，寻着花时日又斜。纵使月明惟冷淡，莫愁霜苦不精华。无论异日亲尝子，谈说犹能酸齿牙。
徐春门画
作者：智舷
朝代：明
体裁：七言绝句

山头云湿皆含雨，溪口泉香尽带花。此是天池谷雨候，松阴十里卖茶家。
怀高元雅
作者：智舷
朝代：明

树飞黄叶豆开花，抚景萦思村路斜。秋竹百竿俱似玉，清池白月想君家。
新柳
作者：智舷
朝代：明

谩说隋堤斗早春，还应妒杀楚宫人。一时看去青于眼，几处愁来翠欲颦。夜雨尚怜胜不得，东风只管舞教频。更堪亭外旋攀折，那有长条拂水滨。
新竹
作者：智舷
朝代：明
体裁：七言律诗

剪去东西寒径茅，如簪如角透溪坳。未离紫箨皆含节，直上青云始放稍。修劲挺然齐玉立，欹斜早已付斋庖。此君慎勿论新旧，直节虚心并可交。
村居
作者：智舷
朝代：明

独坐孤村日日风，土阶茅舍乱堆红。不知旧院深居地，凉叶幽花剩几丛。
渔舟图
作者：智舷
朝代：明
体裁：古风

画山如夏云，画水如秋涨。千里咫尺间，疑真不疑妄。莫大芥为舟，钓月杯水上。意欲得鲲鱼，身不顾风浪。安知此渔翁，不是太公望。
登铜官山无畏庵作
作者：智舷
朝代：明
体裁：古风

铜官鞠为草，孰识此岭下。松似天目移，山如巨然画。猛虎户外睡，古月泉上挂。遐想无畏师，此中住持罢。外人不曾闻，前僧后僧话。应是古道场，同门不同舍。
登铜官山无畏庵作
作者：智舷
朝代：明

铜官鞠为草，孰识此岭下。松似天目移，山如巨然画。猛虎户外睡，古月泉上挂。遐想无畏师，此中住持罢。外人曾不闻，前僧后僧话。应是古道场，同门不同舍。
登黄山莲花峰
作者：智舷
朝代：明
体裁：七言律诗

五丁畏难未开凿，峰顶至今无路通。三神若螺逸海外，二目如粟堕井中。烟云卷缩似潮落，猿鸟坠匿疑劫空。惟有丹台一明月，当时曾照轩辕宫。
秋日元微邀集水亭同凡上人分得怜字
作者：智舷
朝代：明
体裁：五言律诗

叶落欲埋径，萍开为进船。想悬孤锡处，犹是小亭边。池水幽相映，芙蓉绝可怜。晤言须竟日，重至恐经年。
秋日奉怀真如大师
作者：智舷
朝代：明

萧条无一事，日久坐茅斋。古树不知岁，落叶常满阶。凉风善多病，暮雨生秋怀。南寺有良晤，清言独伤乖。
秋日山中
作者：智舷
朝代：明
体裁：五言绝句

落木空殿深，夕阳下山径。涧户松风寒，独夜鸣孤磬。
秋柳
作者：智舷
朝代：明

怅望依依南浦南，春丝争吐似吴蚕。一枝一叶俱无恙，秋雨秋风也不堪。早识愁催青眼变，肯将颦与翠眉含。明年纵使连堤绿，能忍清霜满树酣。
简沈纯甫大司马
作者：智舷
朝代：明
体裁：七言律诗

不买湖田不买山，百年身领白鸥閒。霜时自笑婆娑鬓，酒后人疑谏诤颜。幽石尽教云去住，高松惟与鹤飞还。若非二仲时来往，恕醉轩当日日关。
简道可法兄
作者：智舷
朝代：明

顷读蕉上咏，畴不尔倾倒。言外托微旨，拙中寓大巧。咏歌已臻此，赏识应不少。如何壮齿时，不得展所抱。遁迹此湖山，忘机如鸥鸟。白云与往还，童子日围绕。长者未弱冠，次者发覆脑。更有六七人，聪慧益稚小。有时瞰师出，非蛮即斗草。礼法未易闲，天机不欲矫。若问祖师意，当下无不了。相知寡老成，孰若此幼好。百年俯仰间，取足便烦恼。目前苟可娱，此外一齐扫。
范涵辉舟中同叔遂照渊赋
作者：智舷
朝代：明
体裁：五言律诗

舟稳客贪载，心閒水益空。翻从迷误所，得趣烟波中。花乱触飞鸟，草腥过钓翁。习知云厂路，犹惑浦西东。
过天放庵
作者：智舷
朝代：明

结茅野田外，犹自苦逢迎。遂拟径常塞，不容人暂行。日高僮仆睡，花落鸧鹒鸣。竹户忆曾启，饭僧炊午羹。
送叶熙时还新安省亲于黄山指月庵
作者：智舷
朝代：明
体裁：古风

今年季秋与孟冬，余也踏遍黄山峰。归来相对数竿竹，倦锡倚壁雪满屋。送君手捉天台藤，打破子陵滩下冰。欲识君家读书处，只问丹台指月僧。
送叶熙时还新安省亲尊公读书于黄山之指月庵
作者：智舷
朝代：明

今年季秋与孟冬，馀也踏遍黄山峰。归来相对数竿竹，倦锡倚壁雪满屋。送君手捉天台藤，打破子陵滩下冰。欲识君家读书处，只问丹台指月僧。
送吴复季中秘还新安兼问商山诸隐君子
作者：智舷
朝代：明
体裁：古风

江山千里如披画，来往一帆如走马。嗟君同路不同行，拿舟独泊钓台下。钓台上有子陵祠，风吹松子落山瓦。应有新诗吊子陵，临风感慨不能写，归问商山四老者。
送方同叔游天台
作者：智舷
朝代：明
体裁：七言律诗

浦树离离接远天，片帆遥向赤城悬。春风几度沧江上，驿路千峰落月前。水冷石梁窥洞壑，花深岩殿宿云烟。从君此去看霞色，犹是兴公作赋年。
送期公游天台
作者：智舷
朝代：明
体裁：五言律诗

记得天台路，犹然似梦中。履声山答响，锡影涧浮空。藤老全无叶，松寒只有风。此惟多道者，神契可能同。
送生明还雪窦
作者：智舷
朝代：明

残月在松僧在户，犬声如豹隔松坞。霜厚如雪野易风，空村家家门尚杜。还山不问几日程，直造云边峰顶坐。莫想钱塘江北庵，琉璃一点如萤火。
送谷响上人入匡庐石门涧
作者：智舷
朝代：明

飘然汝去蹑何峰，六月匡庐雪尚封。芒履不妨江路草，净瓶将挂石门松。云开岭外逢僧影，日落岩前见虎踪。闻道远公莲再发，斋时还听虎溪钟。
送谷响入匡庐石门涧
作者：智舷
朝代：明
体裁：七言律诗

飘然汝去蹑何峰，六月匡庐雪尚封。芒履不妨江路草，净瓶将挂石门松。云开岭外逢僧影，日落岩前见虎踪。闻道远公莲再发，斋时还听一溪钟。
采菱曲
作者：智舷
朝代：明
体裁：五言绝句

采菱须采早，菱老刺侬手。刺手不足忧，菱老如侬丑。
野航
作者：智舷
朝代：明
体裁：七言绝句

泛艇秋湖渔者稀，船头船尾雪鸥飞。偶然放到茅庵畔，载得白头僧共归。
钓月矶
作者：智舷
朝代：明

石矶春晚白云闲，却倚东风一笑还。流水自深花自落，何人垂钓月明间。
长乐寺
作者：智舷
朝代：明
体裁：七言绝句

山翠一堆中有寺，溪流四绕外闻钟。僧寮寻得云封着，虎迹满庭三两松。
题叶熙时空树轩
作者：智舷
朝代：明
体裁：古风

尝闻松化石，未闻树化竹。君家草堂树，何乃虚其腹。怀抱日益空，枝叶不放绿。其中有客焉，外润若不足。僧还可入定，旅寓何必屋。居士空诸有，不独此老木。
题叶熙时空树轩
作者：智舷
朝代：明

尝闻松化石，未闻树化竹。君家草堂树，何乃虚其腹。怀抱日益空，枝叶不放绿。其中有容焉，外润若不足。僧还可入定，旅寓何必屋。居士空诸有，不独此老木。
题周服卿画
作者：智舷
朝代：明
体裁：七言绝句

两岸芙蓉色竞红，蒹葭容易起秋风。翠禽个个求鱼食，分占枯荷瞰水中。
题履实上人新居
作者：智舷
朝代：明
体裁：五言律诗

头陀冢閒住，鬼食夜常分。密行许谁识，微言期自闻。树阴初上月，水气晚为云。别有示心处，不资半偈文。
题履实上人新居
作者：智舷
朝代：明

头陀冢间住，鬼食夜长分。密行许谁识，微言期自闻。树阴初上月，水气晚为云。别有示心处，不资半偈文。
题梁生湖上聊斋
作者：智舷
朝代：明
体裁：五言律诗

聊斋并湖寺，鱼鸟亦高情。山似画中看，花从镜里生。烟黄柳剩叶，霜紫菊馀英。想见泉新涌，君于此濯缨。
题画
作者：智舷
朝代：明

数株老树半无叶，一个茅亭终日空。惟有鹭鸶常到此，飞来飞去送残红。
题破窗风雨图
作者：智舷
朝代：明
体裁：古风

千山云头黑，万山雨脚白。大风捲却屋上茆，床头书卷尽打湿。幽人缩项破窗里，屋上藓花长数尺。若得溪流直到床，钓竿插向枕头石。
题郁氏古村图
作者：智舷
朝代：明

仲夏喜无事，披图探野趣。不离方寸间，写出几村树。鸟道入高冥，人家在烟雾。溪口挽钓船，草际横樵路。是谁幽栖士，遗韵宛如故？掩映屋东西，松竹凌霜露。
题陈仲醇小昆山读书堂
作者：智舷
朝代：明
体裁：古风

昨日入山来，今日出山去。去来本无期，眷此来时路。白驹花下泉，残月松上露。兹庐可息心，丘壑有馀趣。
黄山黄连
作者：智舷
朝代：明
体裁：五言绝句

黄山有黄连，甘美类蘋果。不是性味移，头陀能忘苦。
山居漫言
作者：智观
朝代：明
体裁：五言律诗

板屋黄茅烂，栖禅已十春。更无孤鹤伴，且免众狙嗔。天地宁私我，溪山不假人。四分僧律在，吾自率吾真。
石涧
作者：智訚
朝代：明
体裁：七言绝句

雪瀑交飞谷口喧，石桥虎过渐黄昏。瘦筇问我谁为伴，笑指攀厓下树猿。
白苧村访编通禅师
作者：智證
朝代：明
体裁：五言律诗

桑野湿烟敛，秦溪晓霁开。我迷行处草，君埽坐边苔。檐翠放新竹，庭香堕熟梅。自期留一宿，不虑雨鸠催。
落叶
作者：智證
朝代：明
体裁：五言律诗

怜非耐寒质，难禁醉霜姿。始信丛生日，不无秋后时。辞条翻月堕，飘径掠云吹。宁用嗟摇落，荣枯倘自知。
池上
作者：智道
朝代：明
体裁：七言绝句

啸动清池藕叶风，孤怀欲绝句初工。偶然月照无言处，疏磬一声松阁空。
紫阳观席上作
作者：曹䙴
朝代：明
体裁：七言律诗

紫阳山麓神仙家，青山绕屋生烟霞。枯林风过落黄叶，寒菊雨馀开白花。只鸡斗酒自可乐，千驷万钟何足誇。兴阑携手过桥去，斜日稻田飞乱鸦。
送凌应贤判常德
作者：曹世盛
朝代：明
体裁：五言律诗

雄郡开南纪，行旌出北燕。别怜孤馆夕，交忆故乡年。晓月沈平楚，春山带远烟。离魂与孤雁，共逐洞庭船。
一乐堂为宜兴蒋大年赋一时逼去不工
作者：曹义
朝代：明

人生俛仰间，所乐任情欲。彩色及声音，耳目相驰逐。何如蒋诩孙，所乐超流俗。灵椿老更苍，幽萱晚逾馥。桑榆景悠悠，矧复膺多福。庭下紫荆花，联辉映晴旭。菜衣舞斑斓，篪筼叶丝竹。不慕三釜荣，琴书资教毓。诗礼擅家风，闺门蔼雍睦。滫瀡日以供，亲颜喜堪掬。乐此足自娱，新题扁华屋。至愿人所同，一乐君胡独。
中秋口号因儿女戏索之故云
作者：曹义
朝代：明

客邸中秋夜，蟾光分外明。开筵恣清赏，儿女总欢情。
中秋夜诗乡先生樊浩翁所作时宣德八年秋乡人医者钱宗浩诵于蓟北小楼因笔之戏和不免续貂之诮原倡
作者：曹义
朝代：明

帘捲西风豆雨乾，蟾光摇动碧云端。仲间总是清虚府，天上谁楷白玉盘。江净雁拖云影瘦，楼高人立桂香寒。归来醉罢霓裳杳，露下天高夜巳阑。
中秋病中口号二绝遣兴
作者：曹义
朝代：明

夜凉碧落绝纤埃，天府谁将宝鉴开。素彩迷茫摇桂影，玉波潋滟浸楼台。玉斧仙家巧斲磨，六丁推出涌金波。乾坤万里俱涵壁，岁岁无如此夜何。
中秋病中口号二绝遣兴·其一
作者：曹义
朝代：明

夜凉碧落绝纤埃，天府谁将宝鉴开。素彩迷茫摇桂影，玉波潋滟浸楼台。
中秋病中口号二绝遣兴·其二
作者：曹义
朝代：明

玉斧仙家巧斲磨，六丁推出涌金波。乾坤万里俱涵壁，岁岁无如此夜何。
中秋病中口号五言十绝遣兴
作者：曹义
朝代：明

客邸中秋夜，囊空缺酒钱。任他明月满，辜赏有谁怜。露冷金风细，天高月上迟。一年惟此夜，光彩胜他时。云净天如洗，冰轮贴汉流。悬知清赏处，光满桂花楼。故旧多星散，相思意惘然。病中孤好景，谁共对婵娟。夜静露华寒，仙家露玉盘。爱他光皎洁，和病揭帘看。万里云收尽，瑶天绝点尘。团团一轮月，空照客边人。节遇清秋夜，幽怀倍惨然。故人千里外，明月自团圆。此夕冰轮满，清光遍九垓。病馀题俚句，聊尔对均裁。不对容山月，于今几度圆。蓟门当此夕，孤赏有谁怜。孤蓬湘浦夜，入梦雨声寒。凤尾多潇洒，谁移画里看。
中秋病中口号五言十绝遣兴 其十 小竹扇为大八舅援笔赋
作者：曹义
朝代：明

孤蓬湘浦夜，入梦雨声寒。凤尾多潇洒，谁移画里看。
中秋病中口号五言十绝遣兴·其一
作者：曹义
朝代：明

客邸中秋夜，囊空缺酒钱。任他明月满，辜赏有谁怜。
中秋病中口号五言十绝遣兴·其七
作者：曹义
朝代：明

节遇清秋夜，幽怀倍惨然。故人千里外，明月自团圆。
中秋病中口号五言十绝遣兴·其三
作者：曹义
朝代：明

云净天如洗，冰轮贴汉流。悬知清赏处，光满桂花楼。
中秋病中口号五言十绝遣兴·其九
作者：曹义
朝代：明

不对容山月，于今几度圆。蓟门当此夕，孤赏有谁怜。
中秋病中口号五言十绝遣兴·其二
作者：曹义
朝代：明

露冷金风细，天高月上迟。一年惟此夜，光彩胜他时。
中秋病中口号五言十绝遣兴·其五
作者：曹义
朝代：明

夜静露华寒，仙家露玉盘。爱他光皎洁，和病揭帘看。
中秋病中口号五言十绝遣兴·其八
作者：曹义
朝代：明

此夕冰轮满，清光遍九垓。病馀题俚句，聊尔对均裁。
中秋病中口号五言十绝遣兴·其六
作者：曹义
朝代：明

万里云收尽，瑶天绝点尘。团团一轮月，空照客边人。
中秋病中口号五言十绝遣兴·其四
作者：曹义
朝代：明

故旧多星散，相思意惘然。病中孤好景，谁共对婵娟。
临清楼
作者：曹义
朝代：明

谁从溪上结危楼，楼外溪声日夜流。清影瑩涵云栋静，波光凉度绮窗秋。高凝灏气琴书润，低瞰渔舟雪浪浮。遥想豪吟登眺处，阑干倚遍夕阳收。
临清楼
作者：曹义
朝代：明
体裁：七言律诗

谁从溪上结危楼，楼外溪声日夜流。清影莹涵云栋静，波光凉度绮窗秋。高凝灏气琴书润，低瞰渔舟雪浪浮。遥想豪吟登眺处，阑干倚遍夕阳收。
为克让赋竹
作者：曹义
朝代：明

忆我江南竹外居，几多苍翠荫窗虚。碧云风捲凉生后，曾借清阴画读书。
为强德中题菊二首
作者：曹义
朝代：明

百般红紫尽离披，独有黄花晚节奇。几度醉扶筇竹杖，行吟拄月迥东篱。解组渊明鬓未霜，可怜三径渐荒凉。独馀晚节寒花在，几对清香醉夕阳。
为强德中题菊二首·其一
作者：曹义
朝代：明

百般红紫尽离披，独有黄花晚节奇。几度醉扶筇竹杖，行吟拄月迥东篱。
为强德中题菊二首·其二
作者：曹义
朝代：明

解组渊明鬓未霜，可怜三径渐荒凉。独馀晚节寒花在，几对清香醉夕阳。
为户部张主事赋家谱
作者：曹义
朝代：明

张均与我同年友，簪花曾醉琼林酒。于今粉署拜美□，除籍能声满人口。昨来携重扣我门，示我谱牒多华文。长歌短韵戛金玉，雄词丽句涵春云。知君家世起于汴，鼻祖由来称积善。积善渊源庆泽长，至今孙子愈蕃衍。岭海当年曾宦游，移家今又居新州。蝉联奕叶多显达，九龄玄素同源流。圴今生于百年后，绍袭箕□明世冑。图宗分派别亲疏，穷本追源辨真否。谱系明兮泾渭分，从兹昭穆知所尊。光先振后有如此，会看百世扬清芬。
为李进士题竹
作者：曹义
朝代：明

湘江梦断路漫漫，露叶烟梢画里看。忆昔短蓬孤泊夜，鹧鸪啼彻雨声寒。
为汤靖题小景
作者：曹义
朝代：明

门掩青山白昼閒，野云时逐鹤飞还。幽人话到忘机处，尘事纷纷总不关。
为王德斋题小景山水
作者：曹义
朝代：明

树底柴门昼不关，读书人共白云闲。谁知更有清閒客，独立斜阳看晚山。
为经礼题山水图
作者：曹义
朝代：明

凤池澹古南轩后，作画于今称妙手。兴来濡墨洒齐纨，万壑千山片时有。客窗爱此秋江图，干旋造人人莫如。丹崖翠壁互掩映，汀洲野渚相萦纡。迢迢石磴通琼岛，仙家楼阁飞林杪。白云绕户画不开，黄叶满庭人自扫。门前有客来何方，奚奴锦囊琴一张。寻真不惮路欹仄，芒鞋踏破莓苔苍。渡头更著渔舟小，独钓沧浪几昏晓。西风隔岸听樵歌，落日平沙伴鸥鸟。我家楼屋三茅陬，压帘山色涵溪流。松飙竹露飒萧爽，炎歊不到凉如秋。摩挲此景赋长句，彷佛家山旧游处。蓝田夜雨长灵芝，玉洞春风老琪树。
为苏子英赋
作者：曹义
朝代：明

忆我江南旧书屋，绕檐多种梅与竹。冰枝冒雪露琼姿，凤尾摇风动苍玉。书馀对此足怡情，拟结芳盟伴幽独。轻阴锁户碧云寒，淡月横惠暗香馥。有时群鸟忽飞来，■■啾啾竞栖宿。砺紫晴沾粉腻香，翛翎冷拂烟梢绿。朅来蓟北几经年，梦魂时落湘江边。湘江云晴九疑远，翠娥泣处心茫然。孤山雪霁春亦早，姑仙一别音尘杳。今朝画里偶相逢，感慨题诗心草草。心草草，隔远道。幽姿劲节两相宜，明月清风为谁好。
九日邻家张宗政绣衣送菊花口号
作者：曹义
朝代：明

几年重九客金台，此日芳邻送菊来。绿酒未篘尊寂寞，白衣望断思徘徊。囊茱人事随时俗，落帽风流属俊材。默坐政惭孤令节，黄花一见笑颜开。
二白乌
作者：曹义
朝代：明

寿域春融百瑞生，天庭几见白乌呈。双瞻玉扆星眸烱，并立雕笼雪羽明。月谢归时鸾共宿，琼林啼处凤和鸣。总知返哺多慈孝，出应瑶光兆太平。
云山人家
作者：曹义
朝代：明

茆屋人家野山濆，迢迢苔径过桥分。日长车马浑无到，惟有青山带白云。
云萝书舍为社文会赋
作者：曹义
朝代：明

幽居谁结傍岩溪，苍莽云萝入望迷。紫蔓色侵苔石净，晴阴凉度竹窗低。香凝白昼尘难到，门掩青山鸟自啼。知有堆床书万卷，几回披阅日沈西。
代王九皋作送同年连脩撰
作者：曹义
朝代：明

游宦京华几度春，玉堂清夜梦归频。枫宸此日偏承宠，兰棹行时独问津。秋水白蘋迎客旆，夕阳红树接瓯闽。遥知明到家山日，闾里争誇昼锦新。
元夕
作者：曹义
朝代：明

圣皇御历统万方，梯航奉贽皆来王。春回喜遇元宵节，晴霄壁月流清光。六鳌远自沧海出，戴取神山壮京阙。祥烟瑞霭郁葱茏，峭壁悬崖高崒屼。空濛苍翠接蓬莱，金莲万斛从天开。光耀珠宫散奇彩，风回绮树飘香埃。千门万户欢声起，紫陌香街艳罗绮。游歌赏玩去复还，熙然玉烛春台里。云端仙子霞锦裳，乘鸾跨鹤参翱翔。绛雪蟠桃献万寿，琅玕芝草呈千祥。是时凤辇出三殿，龙旂翠蕤开宝扇。伶官奉御奏韶钧，中使传宣列华宴。宴列彤墀拥百官，百官拜舞朝金鸾。年年恭侍筵前乐，岁岁永同天下欢。我皇远超尧舜德，何幸亲逢全盛日。愿效嵩呼荅圣恩，更祝皇图巩磐石。
元夕
作者：曹义
朝代：明

圣皇抚运寰宇清，熙熙民物跻升平。时临元夕月光满，郁葱佳气盈瑶京。放灯诏许民同乐，一天星斗增辉明。九重宫阙凌空起，翠拥鳌山五云里。金莲万斛散晴霞，花树千章映罗绮。群仙跨鹤自瑶池，驭风冷然游帝里。銮舆仗簇从天来，香凝辇道无纤埃。箫韶叶奏太平曲，琼浆满泛流霞杯。金吾传宣夜弛禁，九关不钥通宵开。欢声洋洋达苍昊，祥辉照映蓬莱岛。四时富贵何如春，此夜风光良更好。伶官次第百技陈，臣庶纷纷乐熙皞。总知圣德冠百王，子惠亿兆垂恩光。天人友庆隆万福，皇图巩固同天长。微臣快睹愧无补，敬歌天保酬虞唐。
元夕应制
作者：曹义
朝代：明

壁月当天霁色明，鳌山千叠壮神京。金莲璀璨祥光绕，绮树氤氲瑞霭生。紫禁楼台回昼景，碧霄歌舞度春声。总知四海恩波洽，臣庶欢忻荷太平。
元夕赐观灯诗
作者：曹义
朝代：明

太平时遇元宵节，金台雪霁流华月。六鳌海上戴山来，万叠崔嵬壮京阙。晴峦削出青芙蓉，花开宝炬酣春红。玉树琼枝郁葱茜，珠宫贝阙光玲珑。蓬莱深处五云绕，清跸声传来辇道。雉尾遥瞻扇影移，螭头近接炉烟袅。千官环佩铿锵鸣，箫韶迭奏谐春声。仙驭遥从九天下，祥光烨烨辉彤庭。天人协应龙颜喜，敕赐开筵玉墀里。花插乌纱映锦袍，酒斟玉斝浮香蚁。筵前戏乐年年逢，伶官献技殊不同。妙舞蹁跹当午夜，清歌宛转摩苍穹。圣皇远超尧舜德，端拱垂衣临万国。九重穆穆自无为，四海熙熙登寿域。微臣何幸际明时，鹓班叨列承恩私。自知浅薄渐无补，祝颂长歌天保诗。
元夕赐观灯诗
作者：曹义
朝代：明

皇都春暖雪初晴，节遇元宵月倍明。万井笙歌闻禁苑，九重灯烛■蓬瀛。金吾禁弛恩波阔，紫陌香飘罗绮轻。时值太和多气象，臣民无处不欢情。神山鳌载栱銮坡，宝炬花灯万树罗。禁漏不闻知夜□，天颜有喜觉春和。半空嘹亮鸣仙乐，百辟趍锵响？珂。共喜时清逢令节，尧阶争唱太平歌。九重此夜放花灯，朝野熙熙乐太平。云接鳌峰千嶂迥，春生苔径落花斑。丹成药灶呼猿守，礼罢茅君伴鹤还。自古华阳多胜槩，烟霞泉石足怡颜。
元夕赐观灯诗·其一
作者：曹义
朝代：明

皇都春暖雪初晴，节遇元宵月倍明。万井笙歌闻禁苑，九重灯烛■蓬瀛。金吾禁弛恩波阔，紫陌香飘罗绮轻。时值太和多气象，臣民无处不欢情。
元夕赐观灯诗·其三
作者：曹义
朝代：明

九重此夜放花灯，朝野熙熙乐太平。云接鳌峰千嶂迥，春生苔径落花斑。丹成药灶呼猿守，礼罢茅君伴鹤还。自古华阳多胜槩，烟霞泉石足怡颜。
元夕赐观灯诗·其二
作者：曹义
朝代：明

神山鳌载栱銮坡，宝炬花灯万树罗。禁漏不闻知夜□，天颜有喜觉春和。半空嘹亮鸣仙乐，百辟趍锵响？珂。共喜时清逢令节，尧阶争唱太平歌。
元夕赐观灯诗·其二
作者：曹义
朝代：明
体裁：七言律诗

神山鳌载栱銮坡，宝炬花灯万树罗。禁漏不闻知夜□，天颜有喜觉春和。半空嘹亮鸣仙乐，百辟趍锵响�珂。共喜时清逢令节，尧阶争唱太平歌。
兰二首
作者：曹义
朝代：明

楚畹春深候，幽兰气味新。宜将纫作佩，寄我玉堂人。不同萧艾群，托根在空谷。花开人不知，风前自芬馥。
兰二首·其一
作者：曹义
朝代：明

楚畹春深候，幽兰气味新。宜将纫作佩，寄我玉堂人。
兰二首·其二
作者：曹义
朝代：明

不同萧艾群，托根在空谷。花开人不知，风前自芬馥。
冬日独坐口号
作者：曹义
朝代：明

木落林空风怒号，不堪寒雨苦潇潇。衡门镇日无人到，坐久吟怀转寂寥。
凝清卷为潘惟善赋
作者：曹义
朝代：明

爱尔栖真处，幽深对远山。香凝清昼永，门掩白云闲。炉伏丹砂火，寒生冰雪颜。心渊澄俗虑，客到不相关。
分韵得花宇贺翰林周典籍考满
作者：曹义
朝代：明

濂溪有云孙，抱道心孔嘉。早年歌鹿鸣，来观上苑花。致身玉堂署，经史为生涯。□论动乡相，文采霏晴霞。新□多古意，妙句芬天葩。胸中泻云梦，笔底飞龙蛇。春风酿松酒，夜雪烹新茶。气味自潇洒，恬澹众所誇。辛勤十载馀，功绩归皇家。是时春向暖，景物争繁华。桃红舍宿雨，柳绿啼新鸦。适当课最期，伫看恩荣加。
分题得直沽海势送杨公子
作者：曹义
朝代：明

□老关河暑尽消，辞亲远泛木兰桡。直沽到处轻移棹，海口过时趁早潮。蜃气寒凝征旆湿，涛声晴送片帆遥。他年定省重来日，经此应知兴转饶。
刑部郑亚卿父诞日
作者：曹义
朝代：明

八襄年逾鹤发新，新正人遇降生辰。班衣膝下罗儿女，贺客堂前总缙绅。玉斝谩斟千日酒，蟠桃喜热一番春。亚卿巳受褒封诰，寿算还期过大椿。
初平牧羊图为王淂斋作
作者：曹义
朝代：明

初平公，年少时，嬉戏不殊同队儿。眉清目秀神仙姿，凡夫肉眼那相知。牧羊适遇仙者俦，因缘夙契情相投。金华山中共笑傲，蓬莱顶上同遨游。蓬莱山，渺何处，东望沧溟蔼云树。苍松翠竹落晴阴，碧洞丹崖锁寒雾。朅来山中四十年，人间尘迹俱茫然。难兄寻觅叹无缘，黄冠引上蓬莱巅。蓬莱之山何所适，吸景餐霞自朝夕。石鼎胡麻带露香，蓝田碧玉和烟湿。问渠所牧者，笑指东山侧。阿兄试看之，累累总顽石。谁知仙家术妙非寻常，呼嘘造化日月壶中长。等闲指挥一叱咤，乱山白石皆成羊。安期生，魏伯阳，平生与之相颉颃。神仙之说称荒唐，我亦叩之心茫茫。蓬莱三岛足迹邈难到，对此画图题诗增慨慷。
初度日朋旧过临为贺戏笔书怀念先妣不及禄养也
作者：曹义
朝代：明

客边初度几相逢，岁岁年年事不同。绿酒樽前曾献寿，綵衣膝下困春风。遥思亲舍三茅下，欲报劬劳一梦中。珍重故人深见爱，也来称贺？飘蓬。
初度日朋旧过临为贺戏笔书怀念先妣不及禄养也
作者：曹义
朝代：明
体裁：七言律诗

客边初度几相逢，岁岁年年事不同。绿酒樽前曾献寿，綵衣膝下困春风。遥思亲舍三茅下，欲报劬劳一梦中。珍重故人深见爱，也来称贺�飘蓬。
十一年送王伯器归丹阳毕姻
作者：曹义
朝代：明

寒云羃羃风淅淅，官道梅花吐香雪。故人别我将远行，柳老河边不堪折。携壶祖饯出朝阳，临岐那忍倾离觞。嗟予三载同翰苑，先我承恩归故乡。故乡迢迢渺何处，笑指云阳江上去。云阳江上秋水深，铁瓮城头淡烟曙。到家父子情如何，相亲一笑春容多。登堂举酒介眉寿，彩服戏舞谩婆娑。王郎此行良可喜，不特庭闱奉甘旨。鸾歌凤舞洞房春，花烛摇红新燕尔。锦衾瑞气生香风，流苏帐底春融融。虽然此乐少年事，丈夫志气当飞雄。君不见古之人，私恩公义俱两忘。莫因欢爱误青云，要使竹帛垂功勋。叮咛惜别从此时，后会又是来年期。来年春风二三月，桃花浪煖宜鲸飞。时当大比文奎现，四海群英会畿甸。王郎王郎莫淹留，早来同赴琼林宴。
十三年在蓟北送庶吉士王士华归宁波二首
作者：曹义
朝代：明

金台同作客，先我赋归休。夜月蓟门酒，秋风浙水舟。多情空缱绻，无计为淹留。回首斜阳路，青山锁暮愁。客里送行客，骊驹不忍歌。秋光蓟门老，归兴越山多。自是交情切，其如离别何。春风芳草绿，重望到銮坡。
十三年在蓟北送庶吉士王士华归宁波二首·其一
作者：曹义
朝代：明

金台同作客，先我赋归休。夜月蓟门酒，秋风浙水舟。多情空缱绻，无计为淹留。回首斜阳路，青山锁暮愁。
十三年在蓟北送庶吉士王士华归宁波二首·其二
作者：曹义
朝代：明

客里送行客，骊驹不忍歌。秋光蓟门老，归兴越山多。自是交情切，其如离别何。春风芳草绿，重望到銮坡。
半村江西一诗人手卷
作者：曹义
朝代：明

林下茅堂傍水堤，半村佳境足堪题。一帘山色当门断，几树莺声隔岸啼。囲犊暮归分远近，樵苏晓出自东西。幽人乐此多清趣，几度行吟不过溪。
双松图
作者：曹义
朝代：明

平原渺无际，淡烟晦林坰。萧条木落候，独见双松青。偃蹇冰霜操，蟠屈蛟龙形。繁阴蔼晴雾，秀色凌苍冥。上萦百尺丝，下伏千岁苓。青牛变已久，白鹤时来停。长风起柏末，波涛汹沧溟。若人苏董流，术妙通仙灵。既结岁寒友，更爱花芳馨。采拾酿新酒，酣醉恒不醒。因之写素影，移障南轩屏。
双松平远图
作者：曹义
朝代：明

平原秋晚气萧森，独见双松落翠阴。舣棹不知何处客，斸苓应是过云林。
口占送吴公琰兼寄宗濂等友
作者：曹义
朝代：明

三年大比又临期，每过西风忆旧知。送别官亭寄消息，秋香须折两三枝。光阴冉冉急如流，回首槐黄又是秋。折得秋香听捷日，都门翘首候行舟。
口占送吴公琰兼寄宗濂等友·其一
作者：曹义
朝代：明

三年大比又临期，每过西风忆旧知。送别官亭寄消息，秋香须折两三枝。
口占送吴公琰兼寄宗濂等友·其二
作者：曹义
朝代：明

光阴冉冉急如流，回首槐黄又是秋。折得秋香听捷日，都门翘首候行舟。
口号一首戏呈性初良友
作者：曹义
朝代：明

一年一度进灯诗，才薄多惭圣主知。不向同侪争胜负，祗将忠悃荅明时。
口号冬日因士悦回寄先生
作者：曹义
朝代：明

岁晚天寒日，山空风怒号。客边无所有，聊尔寄霜毫。
口号四绝送蔡良医孙回桐乡
作者：曹义
朝代：明

蔡家孙子好丰仪，玉树涵云映碧漪。不独能专卢扁术，又攻楷法学吟诗。十年京国作芳邻，爱尔清勤学业新。门径日长无俗客，相亲多是玉堂人。家住桐溪越水头，束书归槷卓扁舟。到时朋辈惊相问，应说神州作胜游。溪上相阴浸碧波，波光风漾绉缃罗。丹房别却经年久，到日应知长薜萝。
口号四绝送蔡良医孙回桐乡·其一
作者：曹义
朝代：明

蔡家孙子好丰仪，玉树涵云映碧漪。不独能专卢扁术，又攻楷法学吟诗。
口号四绝送蔡良医孙回桐乡·其三
作者：曹义
朝代：明

家住桐溪越水头，束书归槷卓扁舟。到时朋辈惊相问，应说神州作胜游。
口号四绝送蔡良医孙回桐乡·其二
作者：曹义
朝代：明

十年京国作芳邻，爱尔清勤学业新。门径日长无俗客，相亲多是玉堂人。
口号四绝送蔡良医孙回桐乡·其四
作者：曹义
朝代：明

溪上相阴浸碧波，波光风漾绉缃罗。丹房别却经年久，到日应知长薜萝。
口号寄杨大参逊之
作者：曹义
朝代：明

闻说薇垣德政新，公馀风月伴吟身。荔枝嚼到甘甜处，莫忘同时玉署人。
口号戏和中书周用珍韵
作者：曹义
朝代：明

半捲湘帘对晚凉，渐看新月度西厢。玉人别后无消息，忽见青鸾喜欲狂。
同寿堂为良医许景芳作
作者：曹义
朝代：明

一门种德百年深，同寿堂前杏满林。花雾煖凝丹鼎润，药栏春锁碧窗阴。披云采术常携鹤，近市悬壶不计金。遥想嘉禾沾惠者，几多人共戴华簪。
君子轩为宋先生作绍兴人成国公书扁
作者：曹义
朝代：明

庭前脩竹晚苍苍，庭下丛兰带露芳。暗度清香来枕席，晴分翠影落琴床。湘江雨暝吟情迥，楚畹春深客梦长。爱尔轩中人似玉，应知相对兴难忘。
和前韵
作者：曹义
朝代：明

雨歇楼台湿未乾，一轮明月出云端。总誇素女开妆镜，谁识仙家露玉盘。影落金樽清醑滟，光摇银汉露华寒。年年此夜偏堪赏，听彻更筹兴未阑。
和周学士梅花诗韵
作者：曹义
朝代：明

万物敷荣自有时，孤摽开处傍寒池。香浮玉署春回早，影转湘帘月上迟。独喜冰肌含雪瑩，不同蒲质望秋衰。追思东阁吟看夜，翠羽争栖第一枝。
和周学士梅花诗韵
作者：曹义
朝代：明
体裁：七言律诗

万物敷荣自有时，孤摽开处傍寒池。香浮玉署春回早，影转湘帘月上迟。独喜冰肌含雪莹，不同蒲质望秋衰。追思东阁吟看夜，翠羽争栖第一枝。
和孙绣衣先生见寄诗韵
作者：曹义
朝代：明

解组南归荷宠荣，林泉从此乐时清。不闻报晓鸡人唱，秪听催耕布谷鸣。交友共怜双鬓白，看书自喜寸心明。柏台嬴得声名在，尊酒花前任醉倾。
和彭检讨显仁太液晴波韵
作者：曹义
朝代：明

灵渊雨过浪纹微，旭日初升荡碧晖。烟景苍茫涵玉宇，波光潋滟映彤闱。衔萍白鸟时来往，戏水青凫煖不飞。记得当年临胜境，几随仙驭日斜归。
和待诏王内悦先生留别韵
作者：曹义
朝代：明

九重优诏许投簪，千里家山独抱琴。明月清风黄阁梦，青山落日故人心。城头片雨沾行旆，江上孤帆背夕阴。去去莫忘朋旧好，雁来还拟寄佳音。
和晏铎幕宾咏天鹅韵兼送行
作者：曹义
朝代：明

昔年曾共玉堂游，屈指于今二十秋。柏府才华驰北阙，花封清誉播南州。相逢客邸情如旧，惜别都门话不休。去去莫言云路迥，鹓班还拟侍宸旒。
和晏驿幕宾咏天鹅二首
作者：曹义
朝代：明

暂寄行踪野水濆，雪霜毛羽夐超群。他时高展凌霄翮，万里扶摇掣海云。栖迹沙汀声不闻，清奇标格异鸡群。会看相逐丹山凤，奋翅和鸣到五云。
和晏驿幕宾咏天鹅二首·其一
作者：曹义
朝代：明

暂寄行踪野水濆，雪霜毛羽夐超群。他时高展凌霄翮，万里扶摇掣海云。
和晏驿幕宾咏天鹅二首·其二
作者：曹义
朝代：明

栖迹沙汀声不闻，清奇标格异鸡群。会看相逐丹山凤，奋翅和鸣到五云。
和月泉咏金山寺诗韵四首
作者：曹义
朝代：明

中流屹立一孤峰，天设原非禹凿功。岩洞玲珑空翠滴，楼台高下瑞烟笼。翻经老衲白云里，听法神蛟碧浪中。记得当年临绝顶，恍疑身在水晶宫。一山四面水云高，胜境从来夐不同。千古鸡园峰顶上，万年鳌极浪花中。海门月上初钟动，渡口僧归晚棹通。半点红尘飞不到，禅房花木自春风。宝地雄蟠江渚中，巍峨楼阁势凌空。八窗云气连青嶂，四面波光荡绮栊。游览杳无车马到，登临须仗客舟通。中流砥柱成千古，浩劫茫茫岂有穷。梵刹金山莽苍中，长江四面水涵空。玄厓琼岛霏空翠，雾阁云窗湿绛栊。蜃气晓凝禅榻润，鲸涛晴涨海潮通。惭予未遂寻幽兴，赓罢新诗恨不穷。
和月泉咏金山寺诗韵四首·其一
作者：曹义
朝代：明

中流屹立一孤峰，天设原非禹凿功。岩洞玲珑空翠滴，楼台高下瑞烟笼。翻经老衲白云里，听法神蛟碧浪中。记得当年临绝顶，恍疑身在水晶宫。
和月泉咏金山寺诗韵四首·其三
作者：曹义
朝代：明

宝地雄蟠江渚中，巍峨楼阁势凌空。八窗云气连青嶂，四面波光荡绮栊。游览杳无车马到，登临须仗客舟通。中流砥柱成千古，浩劫茫茫岂有穷。
和月泉咏金山寺诗韵四首·其二
作者：曹义
朝代：明

一山四面水云高，胜境从来夐不同。千古鸡园峰顶上，万年鳌极浪花中。海门月上初钟动，渡口僧归晚棹通。半点红尘飞不到，禅房花木自春风。
和月泉咏金山寺诗韵四首·其四
作者：曹义
朝代：明

梵刹金山莽苍中，长江四面水涵空。玄厓琼岛霏空翠，雾阁云窗湿绛栊。蜃气晓凝禅榻润，鲸涛晴涨海潮通。惭予未遂寻幽兴，赓罢新诗恨不穷。
和王希范送摇先生之新建韵二首
作者：曹义
朝代：明

朝罢送行人，香风拂路尘。儒林声价重，枫陛宠恩新。去旆沾花雨，离觞醉暮春。杏坛明到日，母惜寄书频。京国欢初会，春风柰别何。晴洲芳草合，岐路落花多。酒尽金台月，帆经扬子波。匡庐遥在望，隐约几时过。
和王希范送摇先生之新建韵二首·其一
作者：曹义
朝代：明

朝罢送行人，香风拂路尘。儒林声价重，枫陛宠恩新。去旆沾花雨，离觞醉暮春。杏坛明到日，母惜寄书频。
和王希范送摇先生之新建韵二首·其二
作者：曹义
朝代：明

京国欢初会，春风柰别何。晴洲芳草合，岐路落花多。酒尽金台月，帆经扬子波。匡庐遥在望，隐约几时过。
和祭酒陈先生留别诗韵
作者：曹义
朝代：明

诏许归田乐暮年，应知圣主重才贤。五朝恩宠谁能并，一代文风独擅专。旧业剩栽陶令菊，图书满载米家船。春风送别长安道，多少衣冠集祖筵。
和秦性初韵二首
作者：曹义
朝代：明

簪缨朝罢天初曙，退直归来日未斜。嬴淂一生心自在，愧无才德报皇家。染翰归来兴自赊，吟鞭笑指夕阳斜。英英天际云飞处，几度相疑是我家。
和秦性初韵二首·其一
作者：曹义
朝代：明

簪缨朝罢天初曙，退直归来日未斜。嬴淂一生心自在，愧无才德报皇家。
和秦性初韵二首·其二
作者：曹义
朝代：明

染翰归来兴自赊，吟鞭笑指夕阳斜。英英天际云飞处，几度相疑是我家。
和笪端凯韵送其弟归老
作者：曹义
朝代：明

清时解组鬓毛皤，归去华阳路几何。心旆晓悬天阙迥，宦情秋逐莫云多。红亭绿酒人初醉，落日青山鸟自歌。惆怅都门从此别，瑶阶谁复共鸣珂。
和编脩许道中腊月初三日诞诗三首
作者：曹义
朝代：明

诞日筵开花喜簪，老人光现斗之南。年华才过四旬二，璹大还期九十三。劝酒情深人尽醉，赓歌材薄我怀惭。新诗一律劳眸电，应向灯前笑拆缄。清时共喜戴朝簪，气吐虹光射斗南。登第昔誇年十八，庆生今喜臈初三。玉堂名重人争羡，粉署官闲我独惭。称寿出关图未献，临风聊为寄泥缄。茅峰玉立宛如簪，雄镇金陵杨子南。福地从来推第一，名山自古只称三。学仙少术颜多厚，报国无才色更惭。久别琳宫相忆剩，几看道士寄来缄。
和编脩许道中腊月初三日诞诗三首·其一
作者：曹义
朝代：明

诞日筵开花喜簪，老人光现斗之南。年华才过四旬二，璹大还期九十三。劝酒情深人尽醉，赓歌材薄我怀惭。新诗一律劳眸电，应向灯前笑拆缄。
和编脩许道中腊月初三日诞诗三首·其三
作者：曹义
朝代：明

茅峰玉立宛如簪，雄镇金陵杨子南。福地从来推第一，名山自古只称三。学仙少术颜多厚，报国无才色更惭。久别琳宫相忆剩，几看道士寄来缄。
和编脩许道中腊月初三日诞诗三首·其二
作者：曹义
朝代：明

清时共喜戴朝簪，气吐虹光射斗南。登第昔誇年十八，庆生今喜臈初三。玉堂名重人争羡，粉署官闲我独惭。称寿出关图未献，临风聊为寄泥缄。
和进士胡公智留别字宗愚会稽人任御史终布政
作者：曹义
朝代：明

久别重来到日边，那堪今又买归船。人生离会如秋月，几度亏时几度圆。
和郑雍言上巳日游庆寿寺诗韵
作者：曹义
朝代：明

宿雨初收三月天，胜游兰若意留连。谩从脩禊盟诗社，未拟逃禅结佛缘。檐卜花含林下露，黄鹂啼断树头烟。也知不是山阴道，风景浑如曲水边。
和靖图为洪中书作
作者：曹义
朝代：明

老鹤归来暮雪深，山童衣薄冷难禁。先生独淂梅花趣，坐拥双肩费苦吟。
和韵题竹二首
作者：曹义
朝代：明

凤尾摇风翠雨寒，湘江云暗几千竿。扁舟记淂经过日，吟倚蓬窗醉后看。湘浦朝看宿雨晴，隔林犹听鹧鸪鸣。碧云风净凉生后，顿觉烦襟分外清。
和韵题竹二首·其一
作者：曹义
朝代：明

凤尾摇风翠雨寒，湘江云暗几千竿。扁舟记淂经过日，吟倚蓬窗醉后看。
和韵题竹二首·其二
作者：曹义
朝代：明

湘浦朝看宿雨晴，隔林犹听鹧鸪鸣。碧云风净凉生后，顿觉烦襟分外清。
和高侍讲先生韵五首时宣德七年也
作者：曹义
朝代：明

标格清癯不染尘，碧梧翠竹若为邻。凤池载笔年华久，玉署编摩宠命新。适兴谩将诗自写，论文肯厌客来频。交游满眼谁知己，三益嗟君独辅仁。江南一别绝音尘，蓟北初逢喜接邻。晋帖临来多俊逸，唐诗吟处更清新。樗材有幸相资益，书籍无嫌独借频。昭代共誇膺好爵，愿摅忠悃荅皇仁。玉堂潇洒静无尘，凤阁龙楼为作邻。晓听漏声花外度，日闻天语耳边新。从容退直多清暇，故旧相过不厌频。才识丰姿入共仰，明时匡辅好施仁。幽居陋巷绝氛尘，相接浑无旧日邻。宦迹似蓬随处转，流光如水逐时新。雁迷故国音书杳，秋到都门客梦频。自叹离群材识浅，不知何处可依仁。空庭夜坐迥无尘，月影吟看渐过邻。凉透孤怀秋气肃，香飘几点桂花新。蛩声哽咽愁难听，砧韵凄清苦厌频。触景宦情无处著，谩成诗句荷尧仁。
和高侍讲先生韵五首时宣德七年也·其一
作者：曹义
朝代：明

标格清癯不染尘，碧梧翠竹若为邻。凤池载笔年华久，玉署编摩宠命新。适兴谩将诗自写，论文肯厌客来频。交游满眼谁知己，三益嗟君独辅仁。
和高侍讲先生韵五首时宣德七年也·其三
作者：曹义
朝代：明

玉堂潇洒静无尘，凤阁龙楼为作邻。晓听漏声花外度，日闻天语耳边新。从容退直多清暇，故旧相过不厌频。才识丰姿入共仰，明时匡辅好施仁。
和高侍讲先生韵五首时宣德七年也·其二
作者：曹义
朝代：明

江南一别绝音尘，蓟北初逢喜接邻。晋帖临来多俊逸，唐诗吟处更清新。樗材有幸相资益，书籍无嫌独借频。昭代共誇膺好爵，愿摅忠悃荅皇仁。
和高侍讲先生韵五首时宣德七年也·其五
作者：曹义
朝代：明

空庭夜坐迥无尘，月影吟看渐过邻。凉透孤怀秋气肃，香飘几点桂花新。蛩声哽咽愁难听，砧韵凄清苦厌频。触景宦情无处著，谩成诗句荷尧仁。
和高侍讲先生韵五首时宣德七年也·其四
作者：曹义
朝代：明

幽居陋巷绝氛尘，相接浑无旧日邻。宦迹似蓬随处转，流光如水逐时新。雁迷故国音书杳，秋到都门客梦频。自叹离群材识浅，不知何处可依仁。
善庆堂
作者：曹义
朝代：明

闻说君家多积德，高标善庆扁轩居。床头书卷充梁栋，庭下芝兰映玉除。一篆香烟销昼日，半犁春雨乐耕锄。欲询世泽知何在，瓜瓞绵绵自有馀。
善继堂为周公弼作
作者：曹义
朝代：明

闻说濂溪孙子贤，家风独守一青毡。翠深窗外当时草，红绽池边旧日莲。教子不忘庭下训，躬耕肯废垄头田。轩居善继题华扁，嗣世箕裘几百年。
四月十九日过骊山访高味道弟侄各以扇索诗随景物走笔荅之
作者：曹义
朝代：明

宇宙无古今，人心异今古。高谊薄层云，视金犹视土。
圣德瑞应诗
作者：曹义
朝代：明

圣主建皇极，垂衣统万邦。仁恩被蛮貊，奉贽皆来王。麒麟昭上瑞，福鹿呈嘉祥。五采绚朝中，云霞焕天章。狻猊超物类，马哈尤非常。双眸电光掣，两角三尺强。驼鸡异鸾鹤，和鸣偕凤凰。慈乌钟粹质，玉羽明秋霜。猿资欺雪白，驯狎誇神羊。瑶阶献天子，扑舞何跄跄。重瞳屡回顾，喜色生春阳。盛世瑞骈集，□□□□□。
墨梅
作者：曹义
朝代：明

忆昔孤山雪后时，鲜鲜缟袂绝尘缁。别来何事姿容老，想过羲之洗砚池。
墨梅
作者：曹义
朝代：明

罗浮春动雪初消，嫩蕊含香色更娇。记淂玉堂清咏处，阑干东畔月华饶。
夏日睡起漫兴
作者：曹义
朝代：明

瓦枕藤床醉梦醒，竹窗幽户午阴清。隔林好鸟如相约，时复来啼三两声。
夜泊东昌府
作者：曹义
朝代：明

夜到东昌府，维舟古岸西。天高霜月白，水闲闸声低。惊梦城楼析，催行茅屋鸡。客怀甘寂寞，到处有新题。
夜读士功纪行诗
作者：曹义
朝代：明

使节归来觐赤墀，朝回示我纪行诗。五言冲淡陶彭泽，四韵清新杜拾遗。上苑碧梧栖彩凤，瑶空瑞霭映朝曦。披馀不觉心神醉，喜动疏狂倒接罹。
太守郑公祥与予有相知之雅兹闻讣南还来别惭无以赙匆遽中勉述五十六字送之非诗也聊以识别云
作者：曹义
朝代：明

广阳城下喜逢君，对酒那堪袂又分。万里衔哀辞禁阙，一帆归兴逐晴云。关河凉雨消炎瘴，驿路寒蝉送夕曛。想到故乡秋已晚，蕉黄荔熟奠孤坟。
失题
作者：曹义
朝代：明

车骑纷多士，岐亭送旧游。客怀春树迥，归思暮云稠。弦管欢无极，阳关醉忍讴。柳阴张祖席，花底控骅骝。山断云横雨，江空天浸流。舟还杨子棹，人倚仲宣楼。望里苍龙阙，吟边白鹭洲。松楸违拜扫，蘋藻荐时羞。豪旷追风月，栖迟憩野畴。征途看渐远，羁思转清幽。尊酒怜孤对，诗词孰共酬。迢遥京国道，宏丽帝王州。去去情宁舍，惓惓计莫留。平安从此后，鸿雁寄来不。半生多慨□，万里快遨游。报国丹心壮，思亲白发调。盛名吴下士，高调郢中讴。空阔搏雕鹗，沙乾骋骏骝。声诗唐律度，楷法晋风流。几过杨雄宅，频登压粲楼。归篷投建邺，载月渡沧洲。俊采逢人羡，衰颜对镜羞。怜均朝北阙，愧我老西畴。汉水晴逾碧，秦山晚更幽。关河从此隔，风月共谁酬。落日长亭路，连城古帝州。有怀徒缱绻，无计为淹留。后夜分遥念，音书肯寄不。
失题·其一
作者：曹义
朝代：明

车骑纷多士，岐亭送旧游。客怀春树迥，归思暮云稠。弦管欢无极，阳关醉忍讴。柳阴张祖席，花底控骅骝。山断云横雨，江空天浸流。舟还杨子棹，人倚仲宣楼。望里苍龙阙，吟边白鹭洲。松楸违拜扫，蘋藻荐时羞。豪旷追风月，栖迟憩野畴。征途看渐远，羁思转清幽。尊酒怜孤对，诗词孰共酬。迢遥京国道，宏丽帝王州。去去情宁舍，惓惓计莫留。平安从此后，鸿雁寄来不。
失题·其二
作者：曹义
朝代：明

半生多慨□，万里快遨游。报国丹心壮，思亲白发调。盛名吴下士，高调郢中讴。空阔搏雕鹗，沙乾骋骏骝。声诗唐律度，楷法晋风流。几过杨雄宅，频登压粲楼。归篷投建邺，载月渡沧洲。俊采逢人羡，衰颜对镜羞。怜均朝北阙，愧我老西畴。汉水晴逾碧，秦山晚更幽。关河从此隔，风月共谁酬。落日长亭路，连城古帝州。有怀徒缱绻，无计为淹留。后夜分遥念，音书肯寄不。
孝友卷
作者：曹义
朝代：明

良知与良能，秉彝众所全。阋墙或谇语，多惟外物牵。羡彼宋氏子，赋质淑且贤。双亲夙婴疾，刲肉祈安痊。亲没动哀思，结庐依荒阡。蘋蘩荐时祀，霜露益悽然。衷情恒切切，友爱尤惓惓。埙篪叶春和，姜被常同眠。尝云弟与兄，犹如手足联。一气既同出，何为彼此偏。孝友良独尽，家声振后先。清时旌行义，太史铭将传。
孝友堂为王评事友人赋
作者：曹义
朝代：明

若人禀赋淳，孝友根天性。色养古所难，婉愉从亲令。慇勤奉旨甘，讵肯违温凊。更喜重天伦，怡怡复存敬。姜被夜同眠，荆花日繁盛。华扁揭高名，衣冠富题咏。愿言慎始终，永矣垂家庆。
官舍与乡友夜酌
作者：曹义
朝代：明

笑折都门柳，长亭送远行。蓟丘春色老，通浦雨花晴。絮落沾行旆，莺啼促去程。夕阳回首处，山断暮云横。
宿茅山汤宗师房听雨
作者：曹义
朝代：明

厌听春宵雨，无眠感客情。萧疏惊落叶，淅沥讶秋声。暗滴瑶池响，寒侵锦被轻。仙家莲漏静，辗转到天明。
寄中书洪益中梦菊先生四首
作者：曹义
朝代：明

我来君去不相逢，廿载交情若梦中。遥想书囱吟乐处，春风醉看落花红。都门风月昔同游，归老家山几阅秋。清思也知多梦菊，不知曾梦故人不。望入天台客路长，江云野树思茫茫。别来每叹光阴速，屈指于今巳十霜。樗材惭愧职南曹，闇劣何由识俊髦。独念故人成久别，多情聊尔寄霜毫。
寄中书洪益中梦菊先生四首·其一
作者：曹义
朝代：明

我来君去不相逢，廿载交情若梦中。遥想书囱吟乐处，春风醉看落花红。
寄中书洪益中梦菊先生四首·其三
作者：曹义
朝代：明

望入天台客路长，江云野树思茫茫。别来每叹光阴速，屈指于今巳十霜。
寄中书洪益中梦菊先生四首·其二
作者：曹义
朝代：明

都门风月昔同游，归老家山几阅秋。清思也知多梦菊，不知曾梦故人不。
寄中书洪益中梦菊先生四首·其四
作者：曹义
朝代：明

樗材惭愧职南曹，闇劣何由识俊髦。独念故人成久别，多情聊尔寄霜毫。
寄余处恭先生
作者：曹义
朝代：明

悬壶久住大江濆，俞拊家声远近闻。红满杏林涵宿雨，丹成药灶霭春云。围棋花径销春昼，听雪松窗坐夜分。羡尔平生多雅趣，交游来往总斯文。
寄同年陈知府安
作者：曹义
朝代：明
体裁：七言律诗

千里封章奏九天，喜承恩命赐归田。交游总叹故人去，民庶多思太守贤。翠壁啼猿巫峡路，清风落日晋江舡。到家莫忘同年好，鸿雁来时寄锦笺。
寄同年陈知府安
作者：曹义
朝代：明

千里封章奏九天，喜承恩命赐归田。交游总叹故人去，民庶多思太守贤。翠壁啼猿巫峡路，清风落日晋江船。到家莫忘同年好，鸿雁来时寄锦笺。
寄同年陈行人因彼人来卖茶问及故云
作者：曹义
朝代：明

昨来试问卖茶人，为说君家是远邻。欲折梅花寄相忆，一枝老尽故园春。
寄味道
作者：曹义
朝代：明

与子相违后，星杓几转移。云山迷望眼，烟树带晴曦。尊酒孤清兴，连床念旧知。客怀秋寂寞，嘉会在何时。
寄味道
作者：曹义
朝代：明

忆自分携出帝畿，几回独立送斜晖。愁凝云树诗难就，目断鳞鸿兴欲飞。离思暗添凉雨过，清尊倦对宦情微。惭予亦有亲垂老，争似高堂戏綵衣。
寄味道四绝
作者：曹义
朝代：明

新诗欲写问兴居，坐到黄昏一字无。不是别来情义薄，祗缘茟砚日荒芜。屋后青山户外溪，红尘隔断足幽栖。春风想像行吟处，绿树阴中听鸟啼。官闲犹淂著莱衣，膝下承颜愿不违。悬想碧桃花树底，锦舆几度日斜归。舞罢莱衣对远山，此心应共白云闲。闲时自是僧家事，还拟来趋玉笋班。
寄味道四绝·其一
作者：曹义
朝代：明
体裁：七言绝句

新诗欲写问兴居，坐到黄昏一字无。不是别来情义薄，祗缘笔砚日荒芜。
寄味道四绝·其一
作者：曹义
朝代：明

新诗欲写问兴居，坐到黄昏一字无。不是别来情义薄，祗缘茟砚日荒芜。
寄味道四绝·其三
作者：曹义
朝代：明

官闲犹淂著莱衣，膝下承颜愿不违。悬想碧桃花树底，锦舆几度日斜归。
寄味道四绝·其二
作者：曹义
朝代：明

屋后青山户外溪，红尘隔断足幽栖。春风想像行吟处，绿树阴中听鸟啼。
寄味道四绝·其四
作者：曹义
朝代：明

舞罢莱衣对远山，此心应共白云闲。闲时自是僧家事，还拟来趋玉笋班。
寄嘉兴黄子勉太守
作者：曹义
朝代：明

南曹昼永静无尘，坐对红葵忆故人。遥想琼林同醉日，门墙桃李几番春。
寄家
作者：曹义
朝代：明

游宦天涯久，恩承雨露多。乡关天外远，岁月梦中过。酒向閒时饮，诗从醉后歌。但惭才力薄，无补柰愁何。
寄家因东西南北四韵就寓怀
作者：曹义
朝代：明

朝回散步二桥东，吟就新诗兴不穷。雁度暮云归远浦，鸦翻落日噪西风。戍楼突兀青天外，宫殿嵯峨紫禁中。自是上林秋色好，几多霜树晚酣红。朝回散步二桥西，景物苍凉望眼迷。疏树淡烟延日暮，危楼叠嶂接天齐。囊空客久归心切，衣薄天寒旅况悽。幸有一般心乐处，年来雁塔姓名题。乡关迢递隔江南，雁足聊传书一缄。宠渥已从今日得，庭闱未料几时参。梦回五夜生乡思，目断二茅霭翠岚。说与亲□莫遥念，年来布褐换朝衫。退食闲行禁城北，平林惨淡无颜色。光阴荏苒秋又冬，乌兔循环朝复夕。上苑霜酣枫叶红，御沟月浸芦花白。归来默默掩重门，坐拥吟眉寒恻恻。
寄家因东西南北四韵就寓怀·其一
作者：曹义
朝代：明

朝回散步二桥东，吟就新诗兴不穷。雁度暮云归远浦，鸦翻落日噪西风。戍楼突兀青天外，宫殿嵯峨紫禁中。自是上林秋色好，几多霜树晚酣红。
寄家因东西南北四韵就寓怀·其三
作者：曹义
朝代：明

乡关迢递隔江南，雁足聊传书一缄。宠渥已从今日得，庭闱未料几时参。梦回五夜生乡思，目断二茅霭翠岚。说与亲□莫遥念，年来布褐换朝衫。
寄家因东西南北四韵就寓怀·其二
作者：曹义
朝代：明

朝回散步二桥西，景物苍凉望眼迷。疏树淡烟延日暮，危楼叠嶂接天齐。囊空客久归心切，衣薄天寒旅况悽。幸有一般心乐处，年来雁塔姓名题。
寄家因东西南北四韵就寓怀·其四
作者：曹义
朝代：明

退食闲行禁城北，平林惨淡无颜色。光阴荏苒秋又冬，乌兔循环朝复夕。上苑霜酣枫叶红，御沟月浸芦花白。归来默默掩重门，坐拥吟眉寒恻恻。
寄曹朝阳先生
作者：曹义
朝代：明

同宗同学复同年，十载横经在蜀川。施教夙闻风化溥，迁官今喜宠恩偏。客窗未尽连床兴，潞渚俄移下水船。沙麓讲馀无事日，平安母惜雁来传。
寄武当邵郎中书来欲寄物难将故戏之
作者：曹义
朝代：明

折破涺缄喜欲颠，故人何事意悬悬。仙山土物如相寄，陆路难将附□便。忆昔曾同禁苑游，花前风月几赓酬。别来云树分南北，一度相看一度愁。
寄武当邵郎中书来欲寄物难将故戏之·其一
作者：曹义
朝代：明

折破涺缄喜欲颠，故人何事意悬悬。仙山土物如相寄，陆路难将附□便。
寄武当邵郎中书来欲寄物难将故戏之·其二
作者：曹义
朝代：明

忆昔曾同禁苑游，花前风月几赓酬。别来云树分南北，一度相看一度愁。
寄王伯顺先生茅山人也
作者：曹义
朝代：明

卖药从来不计金，门栽红杏巳成林。也知住近华阳洞，曾淂仙方养道心。
寄王思孟
作者：曹义
朝代：明

忆昔华阳作胜游，仙房几共醉觥筹。青天歌罢月将落，犹自清谈兴不收。
寄王思孟
作者：曹义
朝代：明

旅食滇南四十年，归来依旧乐林泉。塔塘柳荫看鱼跃，花坞云晴伴鹤眠。客到旋篘黄菊酒，醉来高咏紫芝篇。物情世态俱忘却，好似华阳洞里仙。
寄邵郎中因其纳宠故戏之
作者：曹义
朝代：明

自道精神不似先，好将真汞固丹田。如何尚有风流态，忘却糟糠伴少年。官居仙境列仙班，炼淂丹砂有几般。衰朽自惭蒲柳质，肯分㱔子驻容颜。
寄邵郎中因其纳宠故戏之·其二
作者：曹义
朝代：明

官居仙境列仙班，炼淂丹砂有几般。衰朽自惭蒲柳质，肯分㱔子驻容颜。
寄邵郎中因其纳宠故戏之·其二
作者：曹义
朝代：明
体裁：七言绝句

官居仙境列仙班，炼淂丹砂有几般。衰朽自惭蒲柳质，肯分些子驻容颜。
寒江钓雪
作者：曹义
朝代：明

四顾苍茫玉树寒，扁舟何事泊江干。想应棹入山阴道，兴尽归来理钓竿。
对雨看晚唐柳中庸江行诗戏和遣兴
作者：曹义
朝代：明

黄芦满汀洲，白雁投江渚。何处远归人，征帆带飞雨。
寿臧文刚医者父伯英翁八十
作者：曹义
朝代：明

有客有客栖东蒙，庞眉皓首颜如童。风流不异渭川老，矍铄宛似商山翁。少年学得卢扁术，济人利物多阴德。橘井香泉涵碧空，杏林花雾蒸春色。昨宵南极散光芒，天开华旦呈嘉祥。人生七十古来少，年登八帙尤非常。寿既高兮聿多福，阶下芝兰何簇簇。玉斝频斟寿酒香，綵衣戏舞春风馥。春风堂上列华筵，筵前称寿来群仙。丹桃满盘竟何祝，愿与龟鹤同遐年。
小幅山水为竹鹤友人袁州何太守作
作者：曹义
朝代：明

岭峤凌青汉，亭台俯碧浔。溪回山寂寂，门掩昼沉沉。鹤立苍松老，莺啼绿树深。野桥通竹坞，苔径接云林。岚气霏晴雾，烟萝落翠阴。抱琴何处客，爱此涤烦襟。
小扇梅花为吴友赋
作者：曹义
朝代：明

梦里罗浮路，依稀竹外村。一枝春色动，清气满乾坤。
小景为柏景常赋
作者：曹义
朝代：明

云山高耸碧嵯峨，悬崖老树珊瑚柯。芙蓉万叠霭晴雾，石梁几处横清波。危峰绝巘挂飞瀑，苍松紫蔓交烟萝。此图此景漫摩挲，笔端造化谁能过。琼楼低瞰溪山曲，绣户雕甍映朝旭。美人胜赏杏花天，醉倚阑干貌如玉。锦衣公子朝天客，红缨紫鞚黄金勒。退直归来兴自赊，宝马？嘶绿杨陌。陌上苔封辙迹稀，芝草涵春山蕨肥。几家茅屋清嶂里，紫门不水桃花飞。烟村远见行人小，空翠冥濛应可扫。晚风南浦断渔歌，落日西林度归鸟。我家佳近三茅峰，瑶台仙馆云路通。兴来浪迹事登眺，白云野鹤随行踪。别后梦魂每相忆，烟树茫茫渺无迹。今朝客邸偶披图，感慨题诗增叹息。昼桥村坞路萦纡，乔木琳宫宛如昔。
小景为柏景常赋
作者：曹义
朝代：明
体裁：古风

云山高耸碧嵯峨，悬崖老树珊瑚柯。芙蓉万叠霭晴雾，石梁几处横清波。危峰绝巘挂飞瀑，苍松紫蔓交烟萝。此图此景漫摩挲，笔端造化谁能过。琼楼低瞰溪山曲，绣户雕甍映朝旭。美人胜赏杏花天，醉倚阑干貌如玉。锦衣公子朝天客，红缨紫鞚黄金勒。退直归来兴自赊，宝马�嘶绿杨陌。陌上苔封辙迹稀，芝草涵春山蕨肥。几家茅屋清嶂里，紫门不水桃花飞。烟村远见行人小，空翠冥濛应可扫。晚风南浦断渔歌，落日西林度归鸟。我家佳近三茅峰，瑶台仙馆云路通。兴来浪迹事登眺，白云野鹤随行踪。别后梦魂每相忆，烟树茫茫渺无迹。今朝客邸偶披图，感慨题诗增叹息。昼桥村坞路萦纡，乔木琳宫宛如昔。
小景四幅为竹鹤友人袁州何太守赋
作者：曹义
朝代：明

树底茅堂带远村，望中野色过桥分。携琴何处寻知己，拟约琳宫卧白云。孤舟晚泊水云乡，一枕南薰卧石床。残醉醒来凉雨后，忽惊渔笛在沧浪。江上芙蓉老素秋，西风乱飐白蘋洲。渔翁罢钓归来晚，一曲沧浪古渡头。门外茫茫雪满天，江边寒压钓鱼船。先生独发清幽兴，郢曲高砍任醉眠。
小景四幅为竹鹤友人袁州何太守赋·其一
作者：曹义
朝代：明

树底茅堂带远村，望中野色过桥分。携琴何处寻知己，拟约琳宫卧白云。
小景四幅为竹鹤友人袁州何太守赋·其三
作者：曹义
朝代：明

江上芙蓉老素秋，西风乱飐白蘋洲。渔翁罢钓归来晚，一曲沧浪古渡头。
小景四幅为竹鹤友人袁州何太守赋·其二
作者：曹义
朝代：明

孤舟晚泊水云乡，一枕南薰卧石床。残醉醒来凉雨后，忽惊渔笛在沧浪。
小景四幅为竹鹤友人袁州何太守赋·其四
作者：曹义
朝代：明

门外茫茫雪满天，江边寒压钓鱼船。先生独发清幽兴，郢曲高砍任醉眠。
小画梅竹幽禽二首
作者：曹义
朝代：明

玉骨冰肌傲雪清，岁寒碧筱结同盟。幽禽也似怜芳质，故故飞来啄落英。罗浮仙子脱尘缁，远访湘江鼓瑟妃。拟结岁寒冰霜操，不妨幽鸟占南枝。
小画梅竹幽禽二首·其一
作者：曹义
朝代：明

玉骨冰肌傲雪清，岁寒碧筱结同盟。幽禽也似怜芳质，故故飞来啄落英。
小画梅竹幽禽二首·其二
作者：曹义
朝代：明

罗浮仙子脱尘缁，远访湘江鼓瑟妃。拟结岁寒冰霜操，不妨幽鸟占南枝。
小竹
作者：曹义
朝代：明

阴连湘浦晚，翠滴雨声寒。莫讶丛生小，终期宿凤鸾。
山水
作者：曹义
朝代：明

雨过溪桥路滑，云深茆屋人闲。门掩半林黄叶，窗涵几点青山。
山水图
作者：曹义
朝代：明

松竹团阴锁绿苔，白云窗户绝氛埃。山童净扫门前径，应是湖南故旧来。
山水图为华俊作
作者：曹义
朝代：明

苔径通幽处，柴门暗薜萝。溪回清涨急，山迥白云多。南浦归鸥鸟，西风断棹歌。小桥村墅晚，有客抱琴过。
山水图为赵辅作本学教谕克通之子也
作者：曹义
朝代：明

曲曲溪回洲渚，重重树掩人家。落日数声啼鸟，春风几度山花。
崇义堂为刑部王郎中景阳父友人赋
作者：曹义
朝代：明

一室俯江湍，轩窗敞幽丽。中有崇义人，云是南轩裔。气质朴且淳，襟期更清粹。雅怀君子心，淡无形欲累。处事良合宜，俯仰殊无愧。轻肥契朋俦，哀矜重贫匮。所存既坦夷，所操尤不二。旦夕坐焚香，琴书乐清致。陋彼市廛流，竞逐锥刀利。汨汨复营营，高风竟谁跂。
平胡诗
作者：曹义
朝代：明

圣皇受命统寰宇，端拱垂衣临九五。恩波浩荡洽戎夷，航海梯山悉臣附。独尔残胡处远方，悖德辜恩独负固。鼠穴偷生敢陆梁，侵掠边疆复狼顾。爝火之方不足论，蝼蚁之微竟何数。膻氛腥秽渎穹苍，致使神人共嗔怒。我皇应命率六师，仗钺荒陬奋威武。左麾大纛右白旄，誓扫胡尘清率土。骁骑云屯势若龙，雄师林立威如虎。兵气凌空作阵云，喧声□动摐金鼓。天威一震若雷霆，蚁穴蜂窠散屯聚。渠魁歼厥息妖氛，部落归降尽绥抚。边尘既清民物安，班师振旅归天府。赤墀初听奏凯歌，丹升欣看舞千羽。我皇圣德冠百王，我皇神功迈前古。微臣何幸际升平，才薄多惭无寸补。作歌稽首颂虞唐，亿万斯年受天祐。
得家书口号寄回
作者：曹义
朝代：明

庭闱久别客金台，几度音书远寄来。问我归期归未淂，西风须待菊花开。
忆亲写怀
作者：曹义
朝代：明

别违春复夏，几度念庭闱。白昼随云倚，清宵凭梦归。关山云阻隔，音问雁来稀。若问南还日，西风紫蟹肥。
忆味道
作者：曹义
朝代：明

一自衔哀别蓟门，几回惆怅叹鹤群。春风拟约寻诗伴，同上三茅看白云。
忆味道二首
作者：曹义
朝代：明

一自分携后，吟怀转寂寥。小窗孤烛夜，忍听雨潇潇。凉雨新秋夜，迢迢更漏深。篝灯谁是伴，相忆费清吟。
忆味道二首·其一
作者：曹义
朝代：明

一自分携后，吟怀转寂寥。小窗孤烛夜，忍听雨潇潇。
忆味道二首·其二
作者：曹义
朝代：明

凉雨新秋夜，迢迢更漏深。篝灯谁是伴，相忆费清吟。
忆味道口号
作者：曹义
朝代：明

凉雨清秋夜，梧桐月上时。孤吟谁是伴，相忆思迟迟。
忆味道因窗外有蔷薇花一架故因起兴时永乐廿二年春三月也
作者：曹义
朝代：明

满架蔷薇带露鲜，小窗相对暮春天。看花有忆同心友，尊酒孤吟思渺然。
忆嗣初陈博士先送别时曾许寄松鹤诗故云
作者：曹义
朝代：明

忆昔都门话别时，画桥官柳绿垂丝。匆匆不尽临岐兴，松鹤曾言寄我诗。
忆高味道
作者：曹义
朝代：明

知己高工部，鹓行几共趍。别违千里隔，忆念半时无。江树春云迥，松囱夜月孤。遣怀多觅句，谁为话精粗。
怡萱堂
作者：曹义
朝代：明

为学婴儿喜自狂，几回啼跌傍萱堂。斑衣舞处生春色，寿酒称时泛蚁香。问寝楼头天欲曙，迎舆花底日偏长。从知天性来□孝，应是慈颜鬓未霜。
慈寿堂为李御史赋
作者：曹义
朝代：明

华扁高标慈寿堂，应知阿母鬓如霜。娱颜晓舞斑斓服，献寿香浮绿蚁觞。傍砌幽萱春馥馥，映窗丛竹晚苍苍。锦舆遥想欢迎处，花覆晴阴日转长。
戏书严译小扇
作者：曹义
朝代：明

数点山凝晚翠，几家门掩秋晴。断续林间鸟韵，吾伊树底书声。
戏题小扇诸侄各争先以讨走笔以荅之各回物状形十首
作者：曹义
朝代：明

野树映晴川，舟横古渡烟。分携如不忍，相顾意留连。书屋临江次，波光带树流。扣门无俗客，济渡有孤舟。晴峰飞翠霭，烟树隐尘区。何处幽闲客，相逢看画图。云树凌晴汉，书亭俯碧流。问津人已远，闲却济川舟。岁晚经湘浦，堪收入画图。雪馀凝望处，一片玉模糊。行藏随所遇，用处绝欹尘。若问平生伴，清风是故人。扶策出林坰，同行畅野情。依依重回首，相似听泉声。林密鸟声柔，山深云影浮。若人爱清致，扫石对溪流。云壑森烟树，扁舟钓夕阳。平生谁是侣，鸥鹭日徜徉。林壑树苍苍，金炉霭篆香。问渠何所祝，寿域共天长。
戏题小扇诸侄各争先以讨走笔以荅之各回物状形十首·其一
作者：曹义
朝代：明

野树映晴川，舟横古渡烟。分携如不忍，相顾意留连。
戏题小扇诸侄各争先以讨走笔以荅之各回物状形十首·其七
作者：曹义
朝代：明

扶策出林坰，同行畅野情。依依重回首，相似听泉声。
戏题小扇诸侄各争先以讨走笔以荅之各回物状形十首·其三
作者：曹义
朝代：明

晴峰飞翠霭，烟树隐尘区。何处幽闲客，相逢看画图。
戏题小扇诸侄各争先以讨走笔以荅之各回物状形十首·其九
作者：曹义
朝代：明

云壑森烟树，扁舟钓夕阳。平生谁是侣，鸥鹭日徜徉。
戏题小扇诸侄各争先以讨走笔以荅之各回物状形十首·其二
作者：曹义
朝代：明

书屋临江次，波光带树流。扣门无俗客，济渡有孤舟。
戏题小扇诸侄各争先以讨走笔以荅之各回物状形十首·其五
作者：曹义
朝代：明

岁晚经湘浦，堪收入画图。雪馀凝望处，一片玉模糊。
戏题小扇诸侄各争先以讨走笔以荅之各回物状形十首·其八
作者：曹义
朝代：明

林密鸟声柔，山深云影浮。若人爱清致，扫石对溪流。
戏题小扇诸侄各争先以讨走笔以荅之各回物状形十首·其六
作者：曹义
朝代：明

行藏随所遇，用处绝欹尘。若问平生伴，清风是故人。
戏题小扇诸侄各争先以讨走笔以荅之各回物状形十首·其十
作者：曹义
朝代：明

林壑树苍苍，金炉霭篆香。问渠何所祝，寿域共天长。
戏题小扇诸侄各争先以讨走笔以荅之各回物状形十首·其四
作者：曹义
朝代：明

云树凌晴汉，书亭俯碧流。问津人已远，闲却济川舟。
戏题小画
作者：曹义
朝代：明

曙色茏葱噪乳鸦，楼台烟树锁晴霞。曲阑干畔人如玉，笑倚东风看落花。
按察使张公宗政以客中写怀八绝见寄，聊和以荅
作者：曹义
朝代：明

旧好惟取最，新诗？我思。客窗披阅处，孤月照人时。才记同樽酒，相违又隔旬。光阴如撚指，何惜骑来频。游宦京华久，不知谁可亲。独怜风月好，常自伴吟身。离家经岁月，几度数归期。无柰清秋夜，迢迢更漏迟。岁晚空山候，孤灯坐夜深。一声天外雁，惊断故园心。孤馆严冬夜，梅窗月可怜。清光横瘦影，吟对兴悠然。同作金门客，相知今几年。花前曾对酒，醉和白云篇。穷通皆有命，守道竟何惭。莫计荣枯事，逢人尽醉酣。
按察使张公宗政以客中写怀八绝见寄，聊和以荅·其一
作者：曹义
朝代：明

旧好惟取最，新诗？我思。客窗披阅处，孤月照人时。
按察使张公宗政以客中写怀八绝见寄，聊和以荅·其一
作者：曹义
朝代：明
体裁：五言绝句

旧好惟取最，新诗�我思。客窗披阅处，孤月照人时。
按察使张公宗政以客中写怀八绝见寄，聊和以荅·其七
作者：曹义
朝代：明

同作金门客，相知今几年。花前曾对酒，醉和白云篇。
按察使张公宗政以客中写怀八绝见寄，聊和以荅·其三
作者：曹义
朝代：明

游宦京华久，不知谁可亲。独怜风月好，常自伴吟身。
按察使张公宗政以客中写怀八绝见寄，聊和以荅·其二
作者：曹义
朝代：明

才记同樽酒，相违又隔旬。光阴如撚指，何惜骑来频。
按察使张公宗政以客中写怀八绝见寄，聊和以荅·其五
作者：曹义
朝代：明

岁晚空山候，孤灯坐夜深。一声天外雁，惊断故园心。
按察使张公宗政以客中写怀八绝见寄，聊和以荅·其八
作者：曹义
朝代：明

穷通皆有命，守道竟何惭。莫计荣枯事，逢人尽醉酣。
按察使张公宗政以客中写怀八绝见寄，聊和以荅·其六
作者：曹义
朝代：明

孤馆严冬夜，梅窗月可怜。清光横瘦影，吟对兴悠然。
按察使张公宗政以客中写怀八绝见寄，聊和以荅·其四
作者：曹义
朝代：明

离家经岁月，几度数归期。无柰清秋夜，迢迢更漏迟。
挽丁副都
作者：曹义
朝代：明

玉陛常同觐九天，俄惊一梦竟游仙。乌台美政留今日，黄甲香名记昔年。海北云深归吊鹤，江南春去怨啼鹃。嗟予素有相知好，楚些吟成泪泫然。
挽丁副都夫人
作者：曹义
朝代：明

褒封才喜沐恩私，一去瑶池杳莫知。霞帔空嗟遗箧笥，蘋蘩无复荐先祠。西风蕙帐悲鸣鹤，残月机窗照断丝。珍重良人乌府客，都门含泪送灵輀。
挽云间沈御史父
作者：曹义
朝代：明

八帙年高两鬓霜，仙游一去路茫茫。淞江月冷猿声切，辽海云深鹤梦长。篱下独存松菊老，人间空有姓名香。乌台独喜贤郎贵，泉壤还看贲宠光。
挽刘给事中华甫之父
作者：曹义
朝代：明

先生令子职黄门，嬴得褒封荷宠恩。荣养已沾三釜禄，仙游忽断百年魂。窗前闲却青藜杖，花底空遗绿酒樽。悬相艾冈埋玉处，白杨箫瑟暮云屯。
挽同年郑通判广东人
作者：曹义
朝代：明

京国相逢记昔年，琼林曾共醉华筵。论交青眼谁偏旧，佐政黄堂尔独贤。正喜奏功膺宠渥，忽惊捐馆隔重泉。堪嗟旅榇南归处，丹旐翩翩瘴海边。
挽吏部张员外父
作者：曹义
朝代：明

一生萧散乐林泉，凤敕褒封喜暮年。秋圃几看黄菊纵，午窗常对白云眠。花前忽弃游山屐，江上空遗载酒船。惆怅荒郊埋玉处，亭亭落日照新阡。
挽吏部洪主事
作者：曹义
朝代：明

漠漠愁云结暮阴，清霄惊见少微沉。徵书无复来闽峤，德望空嗟蔼士林。瘴海月明孤鹤怨，鳌峰霜冷断猿吟。贤郎与我同年客，执绋无由思不禁。
挽吏部邹司务祖
作者：曹义
朝代：明

碧落愁云掩少微，鹿门人去事多违。白云窗户闲茶灶，绿柳池塘冷钓矶。尘世独留清节在，士林空叹故交稀。金鹅山下牛眠处，埋玉封高对夕晖。
挽吴参政广德人给事中升任
作者：曹义
朝代：明

昔年曾共簉鹓班，几见承恩拜好官。柏府振威奸胆落，薇垣布政吏民安。华堂忽见飞凶鵩，仙岛俄惊跨彩鸾。悬想牛眠埋玉处，白杨声惨暮云寒。
挽周处士知县庸节之父
作者：曹义
朝代：明

濂溪家世旧衣冠，养浩林泉趣自宽。堆架牙签闲处阅，隔帘山色醉中看。鹤归沧海秋风冷，猿啸清江暮雨寒。惆怅独遗荒冢在，松楸远带夕阳残。
挽周检讨母
作者：曹义
朝代：明

楚畹霜华重，幽兰竟不芳。断机遗训在，截发盛名彰。夜月乌啼切，东风蝶梦长。梅湖回首处，新冢对斜阳。
挽山阴王主事贤母
作者：曹义
朝代：明

淑质清兮两鬓星，高堂正拟享遐龄。如何一枕游仙梦，长夜漫漫竟不醒。
挽工部林主事超之母夫人广东人
作者：曹义
朝代：明

讣音万里到京华，粉署贤郎重叹嗟。箧笋香残遗綵服，妆台尘掩暗菱花。姆仪垂簳人争羡，妇德宜家众所誇。嬴得一生名石泯，褒封有敕宠恩赊。
挽工部诸郎中谦父
作者：曹义
朝代：明

晚岁褒封雪满头，一官林下乐优游。吟行花径扶藜杖，醉阅芸编憩竹楼。尘梦忽随仙梦断，闲情竟与世情休。不堪回首兰溪上，烟雨松楸锁暮愁。
挽张中书父
作者：曹义
朝代：明

凤池有子擅才名，嬴得褒封荷宠荣。银带乌纱娱暮景，清泉白石遂闲情。游仙忽断华胥梦，乘醉应骑沧海鲸。遥想牛眠埋玉处，青山落日对新茔。
挽朱员外松江人
作者：曹义
朝代：明

南宫拜秩羡才优，北阙承恩出帝州。沧海半年持使节，黄梁一梦竟仙游。霜寒鹤唳辽天月，风冷猿啼楚树秋。旅衬悬知归到日，孤儿肠断不胜愁。
挽李侍郎父
作者：曹义
朝代：明

昭代贤郎列亚卿，先生林下乐升平。杖藜花径吟边兴，尊酒松窗醉里情。鸾诰未膺孤禄养，鸡年先梦兆行程。也知积德多深厚，祭葬推恩荷宠荣。
挽李给事中父
作者：曹义
朝代：明

令子清时拜好官，先生林下独盘桓。隔帘山色吟边见，绕径黄花醉后看。沧海鹤归云渺渺，南柯梦断夜漫漫。可怜孤冢平郊外，衰草含烟霭莫寒。
挽松窗先生即俞处恭也
作者：曹义
朝代：明

白发林泉遂野情，仙游一梦到蓬瀛。箕裘家世推俞附，湖海声名说宋清。杏坞春闲丹药灶，松窗月冷石棋枰。吟成楚些愁无极，忍听山阳暮笛声。
挽检讨母秦性初老孺人
作者：曹义
朝代：明

忆从王母驾云軿，一醉瑶池竟不醒。游子讣来魂欲断，慈乌啼处怨难听。熊丸香冷尘生箧，机杼声仁月万庭。若问平生渊懿德，请看太史墓前铭。
挽沈学士度
作者：曹义
朝代：明

八哀年高雪满簪，仙游一梦竟沉沉。草麻几对西清月，润笔多颁内帑金。蕙帐夜空孤鹤怨，薇垣春去落花深。海棠依旧栖灵鹊，宁得重来听好音。
挽涑水令吴文昌
作者：曹义
朝代：明
体裁：七言律诗

鸣琴花县几经年，一梦黄梁隔九泉。三径独存元亮菊，日年谁棹剡溪舡。云迷远汉悲辽鹤，春去空山哭杜鹃。惟有棠阴遗爱在，碑铭会见后人传。
挽涑水令吴文昌
作者：曹义
朝代：明

鸣琴花县几经年，一梦黄梁隔九泉。三径独存元亮菊，日年谁棹剡溪船。云迷远汉悲辽鹤，春去空山哭杜鹃。惟有棠阴遗爱在，碑铭会见后人传。
挽王处士彦实之父
作者：曹义
朝代：明

三□家世旧衣冠，林下幽怀老更宽。琴酒忘形消白昼，诗书课子乐馀欢。春风正拟龟龄迈，夜月俄惊鹤梦残。目断鄞江倍惆怅，松楸深锁暮云寒。
挽知县姑苏人任遂安
作者：曹义
朝代：明

几年宰邑著能声，襟度人誇玉雪清。才见飞凫朝禁阙，忽惊跨鹤上蓬瀛。公庭无复施新政，民吏虚劳望旧旌。京国幸多知己友，临棺哀挽不胜情。
挽老先生高味道之祖也时因过其家见壁上所题之诗故和其韵
作者：曹义
朝代：明

翰墨淋漓色尚鲜，竟骑玄鹤上辽天。别来十载重相迥，读罢题文思惘然。
挽耕隐先生朱德润之翁也
作者：曹义
朝代：明

肥遁林泉鬓已霜，生平名利澹相忘。半犁春雨东皋兴，一枕清风北牖床。荏苒光阴闲里度，迢遥仙路梦中长。独怜埋玉龙溪上，千古穹碑对夕阳。
挽诗
作者：曹义
朝代：明

八十年高雪满簪，一生泉石半清吟。开轩爱种篱边菊，适兴时弹膝上琴。辽海鹤归春梦远，楚山猿断暮云深。昨来游子闻哀讣，泣对斜阳戻湿襟。
挽诗为中书沈为忠作
作者：曹义
朝代：明

讣逐西风到客边，黄门令子泪潸然。百年正拟荣三釜，一梦俄惊入九泉。蕙帐夜寒悲吊鹤，枫桥春晚怨啼鹃。生平喜有褒封诰，淑德仍看太史传。
挽诸处士光禄署丞仲学之父
作者：曹义
朝代：明

寿过稀年两鬓秋，一生林壑自优游。赏春几醉兰亭酒，适兴频登庾亮楼。鹤化海天霜月冷，猿啼野墅莫云愁。贤郎昨夜闻哀讣，哭向东风血泪流。
挽赵郎中妻
作者：曹义
朝代：明

宴罢瑶池会，东风醉不醒。兰阶香雨歇，蕙怅碧云扃。尘镜妆台暗，寒窗机杼停。良人官粉署，淑德为镌铭。
挽金中书舍人父文鼎先生其人能诗善画
作者：曹义
朝代：明

凤池封秩荷恩深，几许能声播士林。笔底江山移造化，闲中风月纵清吟。骑鲸忽断黄梁梦，挂壁空馀缘绮琴。欲奠生刍嗟莫致，歌残楚些泪沾襟。
挽锦衣卫指挥李效良母夫人
作者：曹义
朝代：明

秋深霜殒北堂萱，肠断孤儿痛莫言。香箧独看九胆在，寒窗空见断机存。遥天月冷悲辽鹤，岭海风高哭夜猿。懿德褒封欣有诰，恩光千古贲丘原。
挽龚通政父
作者：曹义
朝代：明

令子清时列近臣，褒封锦敕荷君恩。百年正拟荣三釜，一梦俄惊隔九原。蕙帐夜寒悲吊鹤，兰溪月冷怨啼猿。西风故旧山阳笛，几度闻来欲断魂。
效古出还
作者：曹义
朝代：明

昔出暮还家，依帘笑相待。今出昼归来，音容竟何在。妆台掩尘氛，菱花复谁对。伤意忽馀悲，含情且犹耐。幼女虽娇痴，相亲还可爱。天命苟如斯，追思徒感慨。
时病初愈默坐中忽小童采芙蓉花一朵戏指索题遣怀
作者：曹义
朝代：明

病起筠窗九月时，伤怀几度独支颐。芙蓉花发红如锦，老却秋光总不知。
昔日戏题小画
作者：曹义
朝代：明

白云邀我秋江上，眼底风光似辋川。倚汉高峰晴叠翠，卧波古木冷含烟。几间茅屋孤村里，一叶渔舟落照边。绿玉醉扶归路晚，渡头惊起白鸥眠。
春初口占二绝寄同年徐宪副
作者：曹义
朝代：明

都门雪霁晓寒消，嫩绿扶春上柳条。欲折一枝寄相忆，滇池万里路迢迢。古人千里重鹅毛，万里将来意更饶。惭愧客边无以报，新诗聊写代琼瑶。
春初口占二绝寄同年徐宪副·其一
作者：曹义
朝代：明

都门雪霁晓寒消，嫩绿扶春上柳条。欲折一枝寄相忆，滇池万里路迢迢。
春初口占二绝寄同年徐宪副·其二
作者：曹义
朝代：明

古人千里重鹅毛，万里将来意更饶。惭愧客边无以报，新诗聊写代琼瑶。
春初口占二绝寄同年徐宪副寄邵郎中因其纳宠故戏之·其一
作者：曹义
朝代：明
体裁：七言绝句

自道精神不似先，好将真汞固丹田。如何尚有风流态，忘却糟糠伴少年。
春日病中感怀四绝戏嘲同年诸知己 其一 嘲秦性初
作者：曹义
朝代：明

客窗卧病两旬馀，每叹交游日渐疏。独有山阴旧知己，朝回几度到衡庐。
春日病中感怀四绝戏嘲同年诸知己 其三 嘲陈显良
作者：曹义
朝代：明

晓出长衢踏曙光，归来庭馆又斜阳。奔驰日日因何事，秪恐秋添两鬓霜。
春日病中感怀四绝戏嘲同年诸知己 其二 嘲彭显仁
作者：曹义
朝代：明

寄语文江彭显仁，年来风采倍精神。应知自淂琴书乐，不复留心念故人。
春日病中感怀四绝戏嘲同年诸知己 其四 嘲存礼
作者：曹义
朝代：明

青年文彩最风流，玉署朝趍淂自由。退直归来无个事，绿窗相对拓茶瓯。
春日病中感怀四绝戏嘲同年诸知己·嘲秦性初
作者：曹义
朝代：明

客窗卧病两旬馀，每叹交游日渐疏。独有山阴旧知己，朝回几度到衡庐。寄语文江彭显仁，年来风采倍精神。应知自淂琴书乐，不复留心念故人。晓出长衢踏曙光，归来庭馆又斜阳。奔驰日日因何事，秪恐秋添两鬓霜。青年文彩最风流，玉署朝趍淂自由。退直归来无个事，绿窗相对拓茶瓯。
春晚图山水为孔员外作
作者：曹义
朝代：明

阳乌欲起天茏葱，宿云犹把群山封。鹤翻松露滴空翠，林栖夜雨涵春容。幽人茅屋梦不醒，渡口还维钓鱼艇。樵歌牧笛杳不闻，野树孤村微见影。石梁欹仄连沙瑅，波光野色相荡迷。催囲娇鸟尚酣睡，隔屋晨鸡犹未啼。鸡声未动人声悄，琼岛香风散瑶草。一溪流水落花红，好似桃源暮春晓。
景星
作者：曹义
朝代：明

秋半璇霄现景星，天开泰运应休祯。晴光伴月辉云汉，皓彩呈祥烛太清。众目共瞻当午夜，万年纪瑞属时平。微臣何幸逢灵贶，敬作诗歌颂圣明。
月□荷鹭鸶
作者：曹义
朝代：明

枯荷败苇满汀洲，残绿馀香带浅流。属玉飞来渔浦晚，雪团点破碧天秋。
望云思亲为汤主事赋
作者：曹义
朝代：明

庭闱久别思依依，目断孤云海上飞。愁见晴郊山半掩，忍看秋塞雁同归。闲来捲幔生乡思，几度凭阑送夕晖。优诏会看归省日，还应膝下戏班衣。
朴所为王均辅致政南归作以送之
作者：曹义
朝代：明

我爱朴所翁，性资淳且朴。志趣厌纷华，结茅傍林簿。苟完适以安，原不事雕斲。白云为藩屏，青山作帏幕。薜荔蔽垣墉，轩窗绝丹臒。一室斗如许，心胸海廖廓。图书列左右，牙签满庋阁。白昼有客过，觞咏恣欢谑。盘饤止素餐，宁肯侈炮煿。匪云厌膏梁，嗜好在䉫籗。素性既如斯，高兴岂无托。去欲戒奢靡，□□□□航。此时相别离，殊觉酸衷肠。均行良可羡，我独空徬徨。到家乐天伦，和气回春阳。举觞介眉寿，拜舞升高堂。于焉结亲姻，花烛辉洞房。人生贵适意，此乐殊非常。驾言赠君别，愧乏双鸣珰。愿子莫留恋，早趋鹓鹭行。江头芳草绿，矫首遥相望。丈夫志远大，竹帛期流芳。
村居效陶体四首
作者：曹义
朝代：明

幽幽村居，异彼廛庐。门无车马，户满桑榆。羹藜饭糗，淡泊自如。时鼓我琴，时读我书。村居幽幽，面山临流。四时代谢，春而复秋。载耕载耨，于田于畴。租税惟收，此外何求。依依杨柳，荫我户牖。柔条嫩叶，念汝宁久。嗟彼松篁，四时相守。不凋不瘁，为我之友。嗟予小子，才无寸长。寤寐周孔，坠绪茫茫。譬彼沧海，欲涉无梁。何以自释，尽我壶觞。
村居效陶体四首·其一
作者：曹义
朝代：明

幽幽村居，异彼廛庐。门无车马，户满桑榆。羹藜饭糗，淡泊自如。时鼓我琴，时读我书。
村居效陶体四首·其三
作者：曹义
朝代：明

依依杨柳，荫我户牖。柔条嫩叶，念汝宁久。嗟彼松篁，四时相守。不凋不瘁，为我之友。
村居效陶体四首·其二
作者：曹义
朝代：明

村居幽幽，面山临流。四时代谢，春而复秋。载耕载耨，于田于畴。租税惟收，此外何求。
村居效陶体四首·其四
作者：曹义
朝代：明

嗟予小子，才无寸长。寤寐周孔，坠绪茫茫。譬彼沧海，欲涉无梁。何以自释，尽我壶觞。
松庵
作者：曹义
朝代：明

屋头老干耸亭亭，雪压霜欺倍见青。怒吼涛声惊鹤梦，乱横月影动龙形。髯凝黛色侵书幌，花褪晴香落砚屏。欲向灵根探琥珀，徂徕路远隔沧溟。
林下偶坐
作者：曹义
朝代：明

相逢应是澹忘机，坐憩松阴傍钓矶。说尽人间多少事，不知谁是更谁非。
林檎
作者：曹义
朝代：明

异种相传蜀郡生，老僧何事独留情。也知不是贪滋味，爱此累累果实成。
枯木竹石
作者：曹义
朝代：明

珊瑚老干挂烟萝，萧碧亭亭挺玉柯。悬想旃檀禅定处，云根春锁绿阴多。
桂花小鸟
作者：曹义
朝代：明

雨后西风散晚凉，一枝仙桂发天香。幽禽似爱黄金粟，飞向花边对夕阳。
桃
作者：曹义
朝代：明

佳实垂红个个鲜，连枝带叶更清妍。自从宴罢瑶池会，留与人间荐寿筵。
桃源暮雨
作者：曹义
朝代：明

望入桃源路，移舟暮雨时。依微迷宿鸟，潇洒度行旗。暝合云林湿，阴连野树滋。武阳民有待，经此暮淹迟。
桃花白头翁
作者：曹义
朝代：明

何事幽禽也白头，多情想是为春愁。绯桃一树花开遍，啼断东风意未休。
梅
作者：曹义
朝代：明

冰姿元不染纤尘，彷佛罗浮梦里人。忆淂江南残雪后，一枝常占上林春。
梅为汤伯安赋
作者：曹义
朝代：明

孤根几许托巅崖，个个疏花映水开。忆淂罗浮明月夜，梦中疑是玉人来。
梅山茶
作者：曹义
朝代：明

一枝娇艳雪中开，醉怯寒风傍腊梅。野鸟似怜春色好，繁华深处故飞来。
梅竹二首
作者：曹义
朝代：明

姑射仙人弄粉姿，此君相倚绿参差。啾啾何处飞来鸟，争占春风第一枝。斜倚烟梢傍水涯，暗香疏影月明时。一团清气无人识，独有栖寒冻雀知。
梅竹二首·其一
作者：曹义
朝代：明

姑射仙人弄粉姿，此君相倚绿参差。啾啾何处飞来鸟，争占春风第一枝。
梅竹二首·其二
作者：曹义
朝代：明

斜倚烟梢傍水涯，暗香疏影月明时。一团清气无人识，独有栖寒冻雀知。
梅竹幽禽
作者：曹义
朝代：明

陇梅花发雪晴时，独□疏篁晚色宜。何事幽禽不归去，应怜冰玉到寒枝。
梅花为孔叔茂题
作者：曹义
朝代：明

野店疏篱曲涧浔，孤标斜傍竹林深。相思寓直西清夜，曾对寒香月下吟。
梅花为强德中题
作者：曹义
朝代：明

睡鸭香销夜巳分，一窗淡月照梨云。清香寒袭吟怀冷，写出新诗酒半醺。
梅花扇为双四兄赋
作者：曹义
朝代：明

不踏西湖路，于今又几年。清风明月夜，还忆老逋仙。
梦忆华亭华亭寺名在滇池中书洪益中求
作者：曹义
朝代：明

天从飞锡到銮坡，几度华亭梦里过。琪树俨然窥色相，浮屠依旧枕名阿。香销石鼎尘留榻，云静松窗鸟自歌。行遍当时诵经处，觉来还记白云多。
椿萱堂为宁波傅光熹赋
作者：曹义
朝代：明

堂北幽萱晚自芳，庭前椿树更苍苍。阴联几席班衣润，色浸杯圈寿酒香。绿叶晓涵春雨暗，黄花晴度午风凉。入窗弘敞承颜处，应是双亲鬓未霜。
槐阴琴书图为王仕让赋
作者：曹义
朝代：明

群峰崒嵂摩青天，丛林蓊郁浮苍烟。何人胸次吞造化，点染佳景分清妍。悬崖峭壁挂飞瀑，孤村远墅连茅屋。石田风煖紫芝芳，山径岚收苔藓绿。溪头昨夜雨初饶，粼粼石砾翻洪涛。渔郎舣棹入浦溆，游人扶策来溪桥。云深梵刹钟声杳，楼阁高低度飞鸟。栽门流水落花红，彷佛桃源暮春晓。高情乐此殊未央，博山细焫沉檀香。古槐移影护石床，图书满架琴一张。日长人皆苦炎燠，潇洒襟怀凉自足。芸窗读罢思转幽，独对南薰奏新曲。一弹林壑松风清，再鼓虚堂秋月明。三弄朝阳彩凤鸣，七弦声断蛟龙惊。均今既淂琴书乐，冲抱无营甘寂寞。清时贤俊尽登庸，那复栖栖老丘壑。
此味轩为本府王通判宗纪赋
作者：曹义
朝代：明

会稽有佳士，华扁题新居。临轩不种菊，绕槛惟栽蔬。深春初雨霁，嫩绿盈庭除。多均性淳雅，乐此勤诗书。晨餐止姜芥，晚炊多菁薤。不慕腥与膻，澹泊心自如。年来已腾达，青骢映华裾。将谓厌梁肉，轩扁堪成虚。孰识君子心，穷达同一初。节操日弥坚，此味恒不疏。嘉训祖先哲，千载齐芳誉。他年纪青白，舍子其谁欤。
永思堂为季百户赋
作者：曹义
朝代：明

青田有客季札孙，风姿玉树涵春云。少年不独能解武，老大尤喜能攻文。文武学成人共爱，一朝荐入天府内。拜官喜列执金吾，淂禄养亲亲不逮。朝回几度忆故乡，松楸目断云茫茫。蓼莪掩卷情哽咽，慈乌啼月声凄凉。每感风木情不已，移淂家山画图里。常时披阅？遐思，此恨犹如东逝水。
永思堂为季百户赋
作者：曹义
朝代：明
体裁：古风

青田有客季札孙，风姿玉树涵春云。少年不独能解武，老大尤喜能攻文。文武学成人共爱，一朝荐入天府内。拜官喜列执金吾，淂禄养亲亲不逮。朝回几度忆故乡，松楸目断云茫茫。蓼莪掩卷情哽咽，慈乌啼月声凄凉。每感风木情不已，移淂家山画图里。常时披阅�遐思，此恨犹如东逝水。
永思堂为张茂功赋
作者：曹义
朝代：明

之子思亲惨不欢，常时惆怅泪阑干。空樽月照怀捲冷，蠹简尘生手泽寒。目断荒丘云漠漠，梦回孤枕夜漫漫。箧中尚有斑衣在，几度临开不忍看。
沙鸥
作者：曹义
朝代：明

独羡沙鸥鸟，鲜明玉雪衣。和鸣如有意，饮啄自忘机。刷羽晞朝旭，泯沙傍钓矶。长河波浩浩，相逐不惊飞。
油扇父亲要诗
作者：曹义
朝代：明

畏日作炎蒸，襟怀藉尔清。杖藜林木下，几度伴吟行。
浦江书舍为挥使题
作者：曹义
朝代：明

君家书屋浦江头，架上牙签过邺侯。绮户晓凝钟阜翠，湘帘暮捲石城秋。酣馀欹枕惊波浪，吟罢凭阑看鹭鸥。谁道将军惟好武，客来长日共赓酬。
海印祥瑞诗
作者：曹义
朝代：明

天命眷大德，宝历归圣皇。建极御寰宇，垂衣临万方。好生均化育，治道超虞唐。敬天恤斯民，夙夜恒遑遑。覃恩临梵刹，对越严齐庄。敛福锡厥民，欲其寿而康。宸衷轸深念，仁孝孚穹苍。适当演法初，溥地呈嘉祥。卿云丽霄汉，璀璨昭文章。梵相现金身，烨煜腾祥光。天花竞飞舞，散漫奚雕妆。彼苍不爱道，甘露垂瀼瀼。松头凝玉液，叶底悬琳琅。后土不爱宝，玉井生琼浆。清醇酿春色，嘉味孚天香。太和惟潜达，閟瑞斯昭彰。盛世瑞骈集，灵异尤非常。紫芝与嘉谷，叠见何足方。知天符泰运，圣德日以昌。四方尽归化，万姓歌礼穰。微臣睹盛美，拜舞联鹓行。愿歌天保诗，圣寿同天长。
海棠白头翁
作者：曹义
朝代：明

独怜幽鸟有何愁，飞向花间也白头。应是春归留不住，东风啼断恨无休。
淮甸晴霞送邵武令分题
作者：曹义
朝代：明

归棹经淮浦，霞明欲曙天。远随孤雁度，轻逐片帆悬。晴障云霄锦，光含草树烟。飞凫从此去，指日到樵川。
溪山一览亭为金华邵郎中宗正作
作者：曹义
朝代：明

城下虚亭瞰远空，高凌楼阁近琳宫。檐凝岚气涵晴旭，帘捲溪声度晚风。林外鸟啼春树绿，吟边人倚夕阳红。千山万壑环村郭，都在凭阑一望中。
澹泊轩
作者：曹义
朝代：明

浮华不尚事遗编，澹泊名轩乐自然。绿笋黄齑甘雅素，紫驼翠釜厌腥膻。半窗梅月吟边兴，一榻松风静里天。料得襟怀多洒落，传家旧物秪青毡。
灵山书屋为赵先生老师赋
作者：曹义
朝代：明

先生家住灵山下，为爱灵山卜书舍。穷崖阴壑吼飞泉，六月寒生不知夏。八窗弘敞昼日长，紫檀烟袅狻猊香。牙签插架书万轴，锦囊横几琴一张。先生乐此兴悠然，焚膏继晷恒穷年。六经心学力自勉，百年清白家相传。有时适兴鼓焦桐，雅音古调谁能同。风高疏林落残叶，秋清远汉鸣孤鸿。捲帘烟树迎朝旭，枕屋溪流漱寒玉。鸟啼花落自青春，竹户芸窗断尘俗。先生货利不关心，琴书有暇多清吟。苍松影落砚池静，白云昼锁紫门深。醉来浪迹步林壑，独引山童携白鹤。划然仰天发长啸，万虑消融境寥廓。朅来游宦天涯久，啧啧能声脍人口。公馀犹自忆灵山，几度徘徊重翘首。
爱萱为林编脩赋
作者：曹义
朝代：明

堂北幽萱晚自荣，相看几度独怡情。黄花浥露香偏远，翠叶含烟色更清。綵服戏时晴影动，板舆行处绿阴生。知君天性从来孝，寸草常怀爱日诚。
牛
作者：曹义
朝代：明

耕罢东皋下陇头，澹烟芳草夕阳收。牧童惯识林塘路，笑坐归来稳似舟。
独坐感怀悼巳故三兄挥泪成之
作者：曹义
朝代：明

退直归来意独幽，客怀偏动鹡鸰愁。忆从暮雨兮飞后，几度相思泪暗流。
瑞乌
作者：曹义
朝代：明

圣德超前古，明昭庶绩熙。深仁沾物类，大孝格神祗。和气氤氲日，祯祥协应时。瑶光钟粹质，雪色瑩殊姿。返哺情偏□，□□至足奇。已看呈北阙，宁复恋南枝。信是清时瑞，应逢圣主知。不随鹇漫出，独效凤来仪。喜气浮三殿，欢声遍四维。小臣亲幸睹，愿献太平诗。